Αλλάζει ο κανονισμός για το οφσάιντ – LimnosNea.gr – ΡάδιοΆλφα\nΑρχική/Αθλητικά/Αλλάζει ο κανονισμός για το οφσάιντ\nΑλλάζει ο κανονισμός για το οφσάιντ\nΑλλάζει ο κανονισμός… για το οφσάιντ\nΤο οφσάιντ παραμένει μέχρι σήμερα ο κανονισμός που μπερδεύει περισσότερο απ’ οποιονδήποτε άλλον στο ποδόσφαιρο. Ιδίως για εκείνους που δεν είναι και πολύ σχετικοί με το άθλημα, η ερμηνεία και η εξήγησή του αποτελεί έναν δυσεπίλυτο γρίφο. Και στους υπόλοιπους όμως, προκαλεί πονοκεφάλους.\nΑκόμη και στην εποχή του VAR, δηλαδή του βίντεο που καταγράφει την αμφισβητούμενη φάση και της ηλεκτρονικής γραμμής που δείχνει με ακρίβεια χιλιοστού αν ένας παίκτης είναι εκτεθειμένος ή όχι, ο κανονισμός του οφσάιντ συνεχίζει και προβληματίζει.\nΜέχρι και ταινία έχει γυριστεί, με πρωταγωνιστή την δημοφιλή Ελληνίδα ηθοποιό Ρένα Βλαχοπούλου, με τίτλο Η ΡΕΝΑ ΕΙΝΑΙ ΟΦΣΑΙΝΤ.\nΤι είναι το οφσάιντ σε «απλά ελληνικά»;\nΒγάλτε από την τσέπη σας 4 κέρματα, δύο διαφορετικών νομισμάτων, (π.χ. δύο των 50 λεπτών και δύο του 1 Ευρώ). Τα 50λεπτα είναι δύο ποδοσφαιριστές της μιας ομάδας και τα μονόευρα δύο ποδοσφαιριστές της αντίπαλης ομάδας.\nΤοποθετήστε τους ποδοσφαιριστές – νομίσματα της μίας ομάδας στην ίδια ευθεία. Ο ένας ποδοσφαιριστής της αντίπαλης ομάδας μπαίνει πιο μπροστά (από την νοητή ευθεία) από τους δύο αντιπάλους του και ο άλλος πιο πίσω. Ο πίσω ποδοσφαιριστής έχει την μπάλα. Αν την στιγμή που επιχειρήσει να κάνει πάσα, ο συμπαίκτης του είναι πιο μπροστά από τους δύο αντιπάλους του, τότε ΕΙΝΑΙ ΟΦΣΑΙΝΤ. Αν ο συμπαίκτης του βρίσκεται στην ίδια ευθεία με τους δύο αντιπάλους του και καλύπτεται από αυτούς, τότε ΔΕΝ ΕΙΝΑΙ ΟΦΣΑΙΝΤ.\nΌλοι ξέρουμε ότι σύμφωνα με τον κανονισμό ποδοσφαίρου στις αμφισβητούμενες φάσεις η νοητή γραμμή την οποία παρακολουθεί ο Επόπτης Γραμμών, όταν επιθετικός μια ομάδας και αμυντικός της άλλης βρίσκονται στην ίδια νοητή ευθεία, είναι υπέρ του επιτιθέμενου.\nΜε την τεχνολογία να έχει εισέλθει για τα καλά στα ποδοσφαιρικά γήπεδα, το οφσάιντ κρίνεται στη λεπτομέρεια της λεπτομέρειας, κάτι που έχει ως αποτέλεσμα την υπερβολή. Προφανώς κι απ’ τη στιγμή που μπήκε η γραμμή του VAR, το παιχνίδι έγινε πολύ πιο δίκαιο. Ωστόσο πολλές φορές με τον υπολογισμό ακόμη και του χιλιοστού που χωρίζει τον αμυνόμενο με τον επιτιθέμενο, χάνεται η ουσία του ποδοσφαίρου.\nΔιότι ας μην γελιόμαστε, αν η απόσταση που χωρίζει δύο αντιπάλους είναι της τάξεως του εκατοστού, τότε το πλεονέκτημα που (δήθεν) έχει ο επιτιθέμενος είναι ανεπαίσθητο καθώς ουσιαστικά μιλάμε για μια πιο γρήγορη αντίδραση κι όχι για μια κατάφορη αδικία. Από την άλλη πλευρά όμως, με τη γραμμή του VAR να υφίσταται πλέον στο ποδόσφαιρο και με τον ισχύοντα κανονισμό όπως είναι γραμμένος, δεν μπορεί να υπάρξει λίγο ή πολύ οφσάιντ. Ο επιτιθέμενος είναι εκτός θέσης ακόμη και για μισό χιλιοστό; Οφσάιντ.\nΜια Επίσκεψη στο Ρωσσοπούλι !\nΛημνος : Έχουμε καλό καιρό μπροστα μας ! Πότε χαλάει...


Ομαλοποιείται η κατάσταση στα λιμάνια - Αναχωρήσεις με καθυστερήσεις - Ειδήσεις - νέα - Το Βήμα Online\nΟμαλοποιείται η κατάσταση στα λιμάνια – Αναχωρήσεις με καθυστερήσεις\n5 Ιουνίου 2013, 07:56 Ενημερώθηκε: 4 Ιουνίου 2013, 20:21\nΛίγο μετά τις 9 το πρωί αναχώρησαν δύο ιπτάμενα δελφίνια, το ένα με προορισμό την Πόρο, την Υδρα, τις Σπέτσες και το Πόρτο Χέλι, και το δεύτερο με προορισμό την Αίγινα και το Αγκίστρι, καθώς οι ναυτεργάτες ενημερώθηκαν εγγράφως από εκπρόσωπο της πλοιοκτήτριας εταιρείας ότι έχουν καταβληθεί τα δεδουλευμένα τους μέχρι και τον Φεβρουάριο.\nΣυνδικαλιστικοί εκπρόσωποι των ναυτεργατών δήλωσαν επίσης προς το Βήμα ότι θα ακολουθήσει έλεγχος και σε άλλα πλοία τα οποία από το πρωί τα έχουν μπλοκάρει και εφόσον υπάρχει διαβεβαίωση ότι έχουν καταβληθεί τα δεδουλευμένα, θα τους επιτρέψουν να αποπλεύσουν.\nΓύρω στις 10πμ της Τετάρτης η κατάσταση έχει αρχίσει να ομαλοποιείται η κατάσταση στα λιμάνια αφού πραγματοποιούνται αναχωρήσεις πλοίων έστω και με καθυστερήσεις. Καλό είναι οι επιβάτες να επικοινωνούν πρώτα με τα κατά τόπους λιμεναρχεία για να επιβεβαιώσουν την αναχώρηση του πλοίου τους.\nΜπλόκο σε Πειραιά, Ραφήνα Λαύριο από νωρίς το πρωί\nΔιαμαρτυρόμενοι για τη μη καταβολή των δεδουλευμένων τους, οι ναυτικοί είχαν προχωρήσει από νωρίς το πρωί της Τετάρτης σε συνδικαλιστική παρέμβαση στα λιμάνια του Πειραιά, της Ραφήνας και του Λαυρίου.\nΠιο συγκεκριμένα, οι ναυτεργάτες είχαν συγκεντρωθεί από τις 6 το πρωί στην προβλήτα του λιμανιού του Πειραιά από όπου φεύγουν τα υδροπτέρυγα για Αργοσαρωνικό, εμποδίζοντας τον απόπλου ιπτάμενων δελφινιών καθώς και την επιβίβαση των επιβατών και οχημάτων στο πλοίο «Αγιος Νεκτάριος» για την Αίγινα. Μπροστά από τον καταπέλτη του πλοίου βρίσκονται επιβάτες οι οποίοι ζητούσαν να μάθουν εάν και πότε θα πραγματοποιηθεί το δρομολόγιο. Επίσης, διακριτική είναι από νωρίς το πρωί της Τετάρτης η παρουσία των λιμενικών στους χώρους του λιμανιού.\nΣύμφωνα με όσα αναφέρουν οι εκπρόσωποι των συνδικαλιστών θα υπήρχε μπλόκο και σε ένα από τα τέσσερα πλοία που αναχωρούν από Ραφήνα και στα τρία (από τα τρία) στο Λαύριο.\nΟπως έλεγαν στόχος είναι με την κινητοποίηση να ασκήσουν πίεση προς τους ακτοπλόους να δώσουν τα χρήματα που οφείλουν στα πληρώματα τους αφήνοντας ανοικτό το ενδεχόμενο να μην επιτρέψουν την αναχώρηση και άλλων πλοίων.\nΕκπρόσωποι της Πανελλήνιας Ενωσης Μηχανικών Εμπορικού Ναυτικού (ΠΕΜΕΝ) ανέφεραν πως το 70% των ναυτεργατών στην επιβατηγό ναυτιλία είναι απλήρωτο για 5-6 μήνες.


Γιατί ερωτευόμαστε λάθος ανθρώπους; - Emeis.gr\nHome / Special Features / Γιατί ερωτευόμαστε λάθος ανθρώπους;\nΥπάρχει εξήγηση γιατί κάποιες φορές ερωτευόμαστε ή κάνουμε σχέσεις με ανθρώπους που μας φέρονται άσχημα, μας μειώνουν ή απλά δεν μας γεμίζουν; Μήπως ευθύνεται το ότι από μικρή ηλικία κάποιοι άνθρωποι έχουν σχηματίσει χαμηλή εικόνα για τον εαυτό τους και μπορεί να αναζητούν ή να ελκύουν έναν ανάλογο σύντροφο, ο οποίος θα «ταιριάζει» στην χαμηλή τους αυτοεικόνα;\nΌπως μαθαίνει δηλαδή ένας άνθρωπος να μην είναι τρυφερός και εκδηλωτικός, μπορεί να μάθει από παιδί να θεωρεί φυσιολογικό τον σύντροφο που δεν είναι τρυφερός, εκδηλωτικός, στοργικός. Τα γνωρίσματα αυτά μπορεί να θεωρούνται από το άτομο ακόμη και αδυναμία, αν δεν τα έχει ζήσει στο περιβάλλον του σε μικρή ηλικία.\nΑκούγεται οξύμωρο, όμως το μυαλό που έχει σχηματίσει από μικρή ηλικία τέτοιες «παραστάσεις» για το άλλο φύλο, δεν μπορεί να τις συνειδητοποιήσει ή να τις αλλάξει από μόνο του. Δεν έχουμε συνείδηση του πως βλέπουμε, του τι θαυμάζουμε στο άλλο φύλο και αν αυτό μας γεμίζει πραγματικά ψυχικά. Έτσι στο προηγούμενο παράδειγμα, ο επίπεδος άνδρας ικανοποιεί την ανάγκη της πιο πάνω γυναίκας να νιώθει ανώτερή του, δίνοντας έτσι όμως μόνο πρόχειρη λύση στον φόβο της για τους άνδρες.. Με αυτόν τον τρόπο, ο φόβος της για τους άνδρες δεν «λύνεται» ποτέ, απλά υποκαθίσταται από αυτή την πρόχειρη λύση του μυαλού. Στην ουσία δεν έχει μάθει να αγαπά πραγματικά το υγιές πρότυπο του άνδρα.\nΓίνεται τα κριτήρια επιλογής συντρόφου να μας οδηγούν μαθηματικά ξανά και ξανά στο να κάνουμε λάθος επιλογές και να “επιδιώκουμε ασυνείδητα το κακό μας”, πιστεύοντας λανθασμένα ότι αυτές μας ταιριάζουν; Η απάντηση είναι φυσικά και γίνεται, καθώς τα κριτήρια επιλογής συντρόφου, η εικόνα μας για το άλλο φύλο γενικότερα, έχει διαμορφωθεί στην πολύ μικρή παιδική ηλικία από τους γονείς μας και από επιδράσεις τους που παραμένουν παντελώς άγνωστες και ασυνείδητες στο μυαλό μας. Αυτό δεν σημαίνει ότι οι γονείς ήταν κακοπροαίρετοι. Συχνά «μεταφέρουν» τις επιδράσεις που δέχτηκαν από τους δικούς τους γονείς στα παιδιά τους, καθώς και αυτοί δεν τις έχουν συνειδητοποιήσει. Έτσι για παράδειγμα η μητέρα, ο πατέρας και η μεταξύ τους συμπεριφορά, λεκτική ή μη, μπορεί να επιδρούν στα παιδιά σχηματίζοντας «πρότυπα» στο κορίτσι όπως πχ ότι οι άνδρες δεν είναι ευαίσθητοι, ότι οι ευαίσθητοι άνδρες δεν είναι δυνατοί, ότι ο ανδρικός ρόλος είναι αποκλειστικά αυτός του «κουβαλητή», ότι οι άνδρες ενδιαφέρονται μόνο για το σεξ κλπ. Όσο και να υπάρχουν τέτοια παραδείγματα του ανδρικού φύλου, η γενίκευση από τον γονέα εκλαμβάνεται πολύ χειρότερα από το παιδί και ως η απόλυτα σωστή και μόνη πραγματικότητα. Αυτό μπορεί να συμβεί και σε ένα αγόρι, το οποίο λόγω γονικών επιδράσεων, μπορεί να έχει ως ενήλικας την άποψη ότι οι γυναίκες είναι ψυχρές. Αυτό μπορεί να του δημιουγεί φόβο απέναντι στο γυναικείο φύλο.\nΕίναι γεγονός ότι ένα πολύ μεγάλο κομμάτι της αυτοεκτίμησης διαμορφώνεται σε μικρή ηλικία, πάλι από τους γονείς μας. Το μυαλό μας τους θεωρεί απόλυτα σωστούς και δεν είναι σπάνιο ως ενήλικες να τους ακούμε με την ίδια συμμόρφωση όπως στην παιδική ηλικία, καθώς το μυαλό μας τους έχει αποθηκεύσει ως το πιο ισχυρό και σωστό πρότυπο και αδυνατεί να τους αμφισβητήσει συχνά, και ακόμη και αν το κάνει, νιώθει έντονες ενοχές από το κομμάτι του μυαλού που σχετίζεται με την ηθική μας. Έτσι συμβαίνει συχνά στους ανθρώπους να αναζητούν σύντροφο που μπορεί να δείχνει σκληρός, ψυχρός, λόγω της χαμηλής τους αυτοεκτίμησης, παρότι βαθύτερα η σχέση αυτή δεν τους γεμίζει. Αυτό μπορεί να επιφέρει στο άτομο δυσφορία, μελαγχολία, και μπορεί μόνο του να μην έχει τη δύναμη να ακολουθήσει την έξοδο διαφυγής από τα κριτήρια αυτά επιλογής συντρόφου. Δηλαδή να μην μπορεί να συνειδητοποιήσει ότι αυτά είναι λανθασμένα. Η βαθύτερη γνώση του εαυτού μέσα από την δουλειά με ψυχολόγο επιφέρει πάντοτε την επανεκτίμηση της αυτοεικόνας του ατόμου, της σχέσης των γονιών του που διαμόρφωσαν τα κριτήρια επιλογής συντρόφου και το πώς βλέπει το άλλο φύλο, στοιχεία που αποτελούν το κλειδί για να δημιουργεί υγιείς ανθρώπινες σχέσεις!\nτου Νικόλαο Γ. Βακόνδιου, Ψυχολόγος\nερωτευόμαστε λάθος ανθρώπους Νικόλαο Γ. Βακόνδιου Νικόλαος Γ.Βακόνδιους σχέσεις φέρονται άσχημα ψυχολογία ψυχολόγος\t2014-10-20\nTagged with: ερωτευόμαστε λάθος ανθρώπους Νικόλαο Γ. Βακόνδιου Νικόλαος Γ.Βακόνδιους σχέσεις φέρονται άσχημα ψυχολογία ψυχολόγος\nPrevious: Η Apple αναβάθμισε το Mac mini\nNext: Οι ηθικοί εργαζόμενοι πίνουν καφέ\nΔωρεάν είσοδος στα μουσεία αυτή την Κυριακή!\nΠανελλαδικές Εξετάσεις 2015 Αριστούχοι μαθητές του Κολλεγίου Ανατόλια\nΣταματήστε τον ιό… της μιζέριας


φωτο χρήστος λιούμης\n70 Γάλλοι απ'όλη την Γαλλία και 10 Έλληνες απο την Βουλιαγμένη.\n10 πολύ καλοί τιρέρ. Πολύ καλοί πουαντέρ.\nΣτο μελέ (4 αγώνες, με διαφορετικούς συμπαίκτες και αντιπάλους) και το διπλό, 40 παιχνίδια ταυτόχρονα, δεν ακουγόταν κανείς (Γάλλος).\nΧωρίς διαιτητές και χωρίς γραμμές.\nΟ Λευτέρης 28 χρόνια στην διοργάνωση, κατάφερε με την εμπειρία του,να oδηγήσει την ομάδα του στην κατάκτηση της πρώτης θέσης στις τριπλέτες.\navg ( mobile )\nπάμε μια βόλτα απ'τη Βουλιαγμένη......\nΤην Κυριακή στην α' αναγνώριση του γηπέδου.\nΜε το άσπρο πουκάμισο. Ο ήσυχος. Δεν το ακούσαμε ποτέ. Μας άφησε άφωνους με το παίξιμό του. Δεν πήρε τίποτα.\nΑυτό είναι το φεστιβάλ. Ελπίδες για διάκριση σ' όλους.\nΘα παίξουμε το σύστημα ......\nΠανέτοιμη η Λόλα για το φεστιβάλ. Ο Χρήστος της έφτιαξε δερμάτινη θήκη.\nΜαζί με την Κατερίνα (και την Σβετλάνα) οι πρωτοπόρες Έλληνίδες.\nΤελικά συγκέντρωσε τους περισσότερους βαθμούς σ' ολο το φεστιβάλ και βγήκε πρώτη σε όλους. Πρώτη θέση και στις ντουμπλέτες.\nΗ ψυχή της διοργάνωσης 30 χρόνια τώρα.\nΣυμμετείχε στους αγώνες.\nΜόνο ένας τόλμησε να του κάνει υπόδειξη.\nΑγνώστου ονόματος. Ένας από τους 10 πολύ καλούς παίκτες.\nΑ' game,Θα κτυπήσω την μπούλα απ΄εδώ, να κτυπήσει το κοσονέ απ' εκεί και θα στείλω το κοσονέ εκεί. 5-0.\nΒ' game. Θα κτυπήσω την μπούλα, να κτυπήσει ........ 5+4=9-0\nΣυμπαίκτης του στο μελέ, ο πρωτάρης Δήμήτρης, δεν πίστευε τι έβλεπε.\nPascal. Χρόνια αντιμέτωπος με το Λευτέρη. Ανίκητος.\nJean Marie. 7 χρόνια στο πρωτάθλημα Γαλλίας.\nΗ ιστορία του Ελληνικού petanque. 27 χρόνια δίνει παρόν στην διοργάνωση του Claud. Η β' γενιά. Μαθητής του πρωτοπόρου, Μπασκούτα. Αμέσως μετά την κατάκτηση της πρώτης θέσης στις τριπλέτες.Έκλεισε το φεστιβάλ με την τελευταία του μπούλα. Όπως ήθελε και όπως του άξιζε.\nΗ βροχή άλλαξε το γήπεδο την τελευταία μέρα.\nΤζιά. Κυριακάτικη επιστροφή σκαφάτων.\nΠάνω απο την Βουλιαγμένη.\nφωτό Valerie et Loucas Pascal\nΤριπλέτες. Προ ημιτελικοί.\nΗ τριπλέτα που αντιμετώπισε την ομάδα του Λευτέρη στο τελικό.\nΗ Βουλιαγμένη στο τέλος\nΑναρτήθηκε από petank 12 στις 12:16 π.μ. Δεν υπάρχουν σχόλια:


Βασικές Αλγοριθμικές δομές...Μια απορία.\nΘέμα: Βασικές Αλγοριθμικές δομές...Μια απορία.\nΑποστολέας Θέμα: Βασικές Αλγοριθμικές δομές...Μια απορία. (Αναγνώστηκε 4425 φορές)\n« στις: 07 Ιαν 2009, 10:33:38 μμ »\nΚαλησπέρα σας και καλή χρονιά. Στην ανακεφαλαίωση του κεφαλαίου 4, υπάρχει η υπ' αριθμό 4 ερώτηση.\n"4. Ποιές είναι οι βασικές αλγοριθμικές δομές; "\nΌπως γνωρίζετε η παράγραφος 4.4.4 με τίτλο αναδρομή είναι εκτός ύλης. Η δική μου απορία είναι η απάντηση αυτής της ερώτησης. Υποθετικά η ερώτηση αυτή τίθεται στους μαθητές. Αυτοί θα πρέπει να συμπεριλάβουν στην απάντηση τους την αναδρομή (που είναι εκτός ύλης) ή όχι;\nΕίμαι αρκετά προβληματισμένος με αυτή την ερώτηση και άποψη μου είναι πως θα πρέπει να συμπεριλάβουν στην απάντησή τους την αναδρομή. Το σκεπτικό μου είναι πως εφόσον ο συγγραφέας τη θεωρεί ως βασική αλγοριθμική δομή πρέπει να αναφέρεται έστω ονομαστικά χωρίς περαιτέρω εμβάθυνση.\nΑπ: Βασικές Αλγοριθμικές δομές...Μια απορία.\n« Απάντηση #1 στις: 07 Ιαν 2009, 11:30:25 μμ »\nΚατ΄αρχάς Χρόνια Πολλά και Καλή Χρονιά σε όλες και όλους, εντός και εκτός του forum...\nεύλογο το ερώτημά σου. Μπορεί ο μαθητής να απαντά κι ας είναι εκτός ύλης η απάντησή του. Όμως είναι υποχρεωμένος να τη τεκμηριώσει κάτι που ίσως τον οδηγήσει σε 2 ειδών λάθη :\nΛάθος ή ελλιπής τεκμηρίωση\nΑποπροσανατολισμός και χάσιμο χρόνου\nΣυνήθως, σε θέματα θεωρίας δε λαμβάνονται υπόψη τέτοιες απαντήσεις. Αν όμως η εκτός ύλης απάντησή του παίζει ρόλο σε λύση άσκησης(π.χ. Φυσική κλπ) τότε υποχρεούται να έχει σωστή τεκμηρίωση, αλλιώς κόβονται μονάδες\n« Απάντηση #2 στις: 07 Ιαν 2009, 11:43:37 μμ »\nΕυχαριστώ για την άμεση απάντηση, όμως η ερώτηση στο βιβλίο (σελ. 33) δεν ζητά κάποια τεκμηρίωση - ανάλυση. Το μόνο που ζητά είναι ονομαστικά τις βασικές αλγοριθμικές δομές, εκτός αν εγώ δεν μπορώ να καταλάβω την ερώτηση. Αν όμως κατάλαβα καλά τότε τι κάνει κάποιος; Συμπεριλαμβάνει την αναδρομή στην απάντηση του (που είναι εκτός ύλης) ή όχι. Δηλαδή οι πιθάνες απάντήσεις είναι :\nΑπάντηση 1η (Με την αναδρομή) Απάντηση 2η (Χωρίς την αναδρομή)\nΟι βασικές αλγοριθμικές δομές είναι : Οι βασικές αλγοριθμικές δομές είναι :\n1. Ακολουθία 1. Ακολουθία\n2. Επιλογή (αν...τότε...αλλιώς) 2. Επιλογή (αν...τότε...αλλιώς)\n3. Επανάληψη 3. Επανάληψη\nΑν λοιπόν βάζατε αυτή την ερώτηση σε κάποιο διαγώνισμα ποια από τις δυο απαντήσεις θα αξιολογούσατε ως σωστή;\n« Απάντηση #3 στις: 08 Ιαν 2009, 11:43:30 πμ »\nΗ αναδρομή μπερδεύει αρκετά τα πραγματα καθώς καθιστά την δομή επανάληψης(όπως την γνωρίζουμε) περιττή.\nΕφόσον λοιπόν μιλάμε για βασικές δομές η απάντηση είναι για να το θέσω με τους όρους σου είναι :\nΒέβαια στην πραγματικότητα το παραπάνω ισοδυναμεί με\nΆσχετα δηλαδή με το πως υλοποιείς την επανάληψη είναι μια βασική δομή.\nΚάτι τέτοιο όμως ξεφεύγει από την φιλοσοφία του μαθήματος νομίζω, είτε η αναδρομή είναι εντός ύλης είτε εκτός.\n« Τελευταία τροποποίηση: 08 Ιαν 2009, 11:58:21 πμ από pgrontas »\n« Απάντηση #4 στις: 08 Ιαν 2009, 12:56:35 μμ »\nΟ Παναγιώτης έχει δίκιο. Η επανάληψη είναι ένα κατασκεύασμα που μας βοηθά στον προγραμματισμό. Όλες οι αποδείξεις σε θεωρητικό επίπεδο στην υπολογισιμότητα έχουν να κάνουν με αναδρομή και πιο συγκεκριμένα με αναδρομικές συναρτήσεις. Θα έλεγα ότι η βασική έννοια στην αλγοριθμική είναι η αναδρομή, τουλάχιστον σε θεωρητικό επίπεδο.\nΤώρα όσον αφορά την ερώτηση του βιβλίου προφανώς και ο μαθητής πρέπει να απαντήσει\nγιατί πολύ απλά δεν ξέρει την αναδρομή. Δηλαδή αν τον μάθουμε να λέει απέξω τη λέξη αναδρομή σημαίνει ότι την έμαθε? Ποιον διδακτικό στόχο πετυχαίνουμε με αυτόν τον τρόπο? Προφανώς τον ίδιο διδακτικό στόχο που είχε το θέμα στις εξετάσεις του 2008 όπου ρώταγε ποιες είναι οι τεχνικές σχεδίασης αλγορίθμων. Ρώταγε να τους πουν τα παιδιά τρεις λέξεις ονομαστικά χωρίς να ξέρουν τι σημαίνουν. Αν αυτός δεν είναι ο ορισμός της απόλυτα στείρας παπαγαλίας τότε ποιος είναι?\nΠροφανώς λοιπόν ο μαθητής δεν είναι υποχρεωμένος να ξέρει καμία αναδρομή, αφού δεν είναι στην ύλη (ούτε ονομαστικά )\nΕγώ όμως κάνω την άλλη ερώτηση. Αν μπει στις εξετάσεις αυτή η ερώτηση, δεδομένου ότι η αναδρομή δεν είναι στην ύλη ποια πρέπει να είναι η απάντηση του μαθητή ώστε να είναι σωστός με βάση την την ύλη?\nΝομίζω είναι η παρακάτω\n4. Εντολή Άλματος Goto\nΠροσέξτε η ερώτηση είναι\nΠοιές είναι οι βασικές αλγοριθμικές δομές;\nΠοιές είναι οι βασικές αλγοριθμικές δομές του δομημένου προγραμματισμού.\n« Απάντηση #5 στις: 08 Ιαν 2009, 09:52:13 μμ »\n@pgrontas, Πραγματικά δεν ήθελα να τραβήξει η ανάλυση σε τόσο βάθος.\nΠαράθεση από: evry στις 08 Ιαν 2009, 12:56:35 μμ\nΔηλαδή αν τον μάθουμε να λέει απέξω τη λέξη αναδρομή σημαίνει ότι την έμαθε? Ποιον διδακτικό στόχο πετυχαίνουμε με αυτόν τον τρόπο? ... Ρώταγε να τους πουν τα παιδιά τρεις λέξεις ονομαστικά χωρίς να ξέρουν τι σημαίνουν. Αν αυτός δεν είναι ο ορισμός της απόλυτα στείρας παπαγαλίας τότε ποιος είναι?\nΆρα το ίδιο ισχύει και για το μάθημα Βάσεις Δεδομένων που στη σελίδα 112 και στο κεφάλαιο 5 της κανονικοποίησης αναφέρει τις BCNF, τέταρτη και πέμπτη κανονικές μορφές. Εκεί όμως δυνητικά είναι εντός ύλης, οπότε και το δεχόμαστε ως μη ορισμό της παπαγαλίας; Ή εκεί θα μάθουν τις παραπάν κανονικές μορφές;\n4. Εντολή ʼλματος Goto\nΑ μπράβο τώρα μιλάμε. Έπιασες ακριβώς το νόημα της ερώτησής μου. Το βιβλίο αυτό είναι η απόλυτη σύγχυση (δείτε επίσης και τον τρόπο που δίνει τον ψευδοκώδικα της Case στη σελίδα 30 στο μπλέ πλαίσιο), κατ' επέκταση ο τρόπος με τον οποίον αντιμετωπίζουν την ειδικότητα περιβάλλεται από μια αβάσταχτη ελαφρότητα, μιας και στην περίπτωση του Δομημένου Προγραμματισμού που εξετάζεται Πανελλαδικά, θεωρείται μη αναγκαίο να αναφερθεί η αναδρομή ως αλγοριθμική δομή από τη στιγμή που δεν θα αναλυθεί περισσότερο, ενώ στις Βάσεις Δεδομένων που δεν εξετάζεται Πανελλαδικα δεν τους πειράζει να αναφέρουμε δυο - τρεις "λεξούλες" βαρύτιμες και με επίσης αρκετά μεγάλο θεωρητικό υπόβαθρο.\nΌπως και να 'χει εγώ ευχαριστώ για τις πολύτιμες απόψεις σας.\n« Τελευταία τροποποίηση: 08 Ιαν 2009, 10:32:12 μμ από stratosg »


ΟΛΑ ΤΑ ΚΑΛΑ ΧΩΡΑΝΕ: ΔΕΚΑ ΠΑΡΟΙΜΙΕΣ ΑΠΟ ΟΛΟΝ ΤΟΝ ΚΟΣΜΟ\nΜε ένα χέρι, χωρίς τη βοήθεια του άλλου, εν μπορείς να λύσεις ούτε έναν κόμπο.\nΗ λέξη που συγκρατείς στα χείλη σου είναι ο σκλάβος σου. Εκείνη που είπες, είναι ο κύριος σου.\nΗ σοφή γυναίκα είναι εκείνη που έχει να πει πολλά, αλλά σωπαίνει.\nΟύτε και η πιο καλή νοικοκυρά μπορεί να φτιάξει φαγητό χωρίς ρύζι.\nΤα φτερά στολίζουν το παγώνι, όπως τον άνθρωπο οι γνώσεις.\nΈνας κορμός που μένει για χρόνια στο ποτάμι, δε γίνεται κροκόδειλος.\nΤο Γενάρη σιγουρέψου ότι τα πρόβατα είναι μέσα στη σπηλιά.


Τα ζευγάρια των προημιτελικών - 10/04/2015\nΤο εισιτήριο για τους "8" πήραν Παναθηναϊκός, Μακάμπι και Εφές. Βγήκαν τα τρία από τα τέσσερα ζευγάρια των προημιτελικών. Διαβάστε ποιοι διασταυρώνονται στους "8".\nΗ κανονική περίοδος ολοκληρώνεται την Παρασκευή και το μόνο που εκκρεμεί ουσιαστικά είναι η θέση που θα καταλάβει η Ρεάλ και η Μπαρτσελόνα. Αν οι Μαδριλένοι κερδίσουν τη Ζαλγκίρις εντός έδρας ή αν χάσει η Μπαρτσελόνα, τότε τερματίζουν στην πρώτη θέση και αντιμετωπίζουν την Εφές, αφήνοντας τους "μπλαουγράνα" για αντίπαλο του Ολυμπιακού, που είναι σίγουρα τρίτος.\nΡεάλ/Μπαρτσελόνα (2η)- Ολυμπιακός\nΡεάλ/Μπαρτσελόνα (1η) - Εφές\nΟι προημιτελικοί ξεκινούν την Τρίτη. Ο Παναθηναϊκός αντιμετωπίζει την ΤΣΣΚΑ στη Μόσχα την Τρίτη (14/4) στις 20.00. Το υπόλοιπο πρόγραμμα θα ανακοινωθεί επισήμως το πρωί του Σαββάτου.\nΕρυθρός Αστέρας 4-10


Απαντήσεις του ΥΠΠΟΑ σχετικά με τη συντήρηση των βασιλικών οχημάτων στο Τατόι | Θέματα Αρχαιολογίας Περιοδικό Ελεύθερης Πρόσβασης\nΑπαντήσεις του ΥΠΠΟΑ σχετικά με τη συντήρηση των βασιλικών οχημάτων στο Τατόι\n2020 (4.2), Αρχαιολογικά Νέα, Νεώτερη Ελλάδα - 20ός αιώνας, Σύλλογοι, Συντήρηση Μνημείων\nΥΠΟΥΡΓΕΙΟ ΠΟΛΙΤΙΣΜΟΥ & ΑΘΛΗΤΙΣΜΟΥ - Σε συνέχεια της επίσημης ενημέρωσης από το Υπουργείο Πολιτισμού και Αθλητισμού για την μεταφορά των οχημάτων της τ. Βασιλικής Οικογένειας σε νέο χώρο φύλαξης, η Διεύθυνση Συντήρησης και το ΥΠΠΟΑ έγιναν αποδέκτες ένθερμων σχολίων και συγχαρητηρίων από την επιστημονική κοινότητα και το ευρύ κοινό. Ο Σύλλογος Φίλων Κτήματος Τατοΐου σε δελτίο τύπου έθεσε μερικά ερωτήματα. Σε αυτά δίνεται η δέουσα απάντηση ώστε να μην υπάρξουν κενά και ασάφειες. Σημειώνεται ότι το ΥΠΠΟΑ συνεργάζεται και τιμά τους Συλλόγους Φίλων Μουσείων, Αρχαιολογικών Χώρων ή και Χώρων Ιστορικού και Πολιτιστικού Ενδιαφέροντος που λειτουργούν σε όλη την Ελλάδα και οι οποίοι συνδράμουν πολλαπλώς το έργο των Υπηρεσιών του ΥΠΠΟΑ. Ωστόσο, ο ρόλος τους, ο ρόλος της κοινωνίας των πολιτών, είναι διακριτός και δεν εμπλέκεται, καθ’ οιονδήποτε τρόπο στις θεσμικές λειτουργίες του κράτους.\nΠαρατίθενται οι ερωτήσεις που έθεσε ο σύλλογος και οι απαντήσεις της Διεύθυνσης Συντήρησης του ΥΠΠΟΑ.\n1. Θα θέλαμε να δοθούν στη δημοσιότητα τα βιογραφικά όσων συνέταξαν τις σχετικές μελέτες συντήρησης και ποια η εμπειρία τους πάνω στην συντήρηση και αποκατάσταση ιστορικών αυτοκινήτων.\nΒάσει της κείμενης νομοθεσίας, μελέτες συντήρησης για κηρυγμένα κινητά και ακίνητα μνημεία, εκπονούνται από τους Συντηρητές Αρχαιοτήτων. Η συντήρηση τεχνολογικών μουσειακών αντικειμένων είναι ένας τομέας εξαιρετικά απαιτητικός και ραγδαία εξελισσόμενος διεθνώς, που απαιτεί υψηλή επιστημονική εξειδίκευση και επιστημονική μεθοδολογία. Αντιθέτως, η αντιμετώπιση τέτοιων ζητημάτων βασιζόμενη απλώς σε καλές προθέσεις και εμπειρικές πρακτικές εγείρει σοβαρούς κινδύνους για την Πολιτιστική Κληρονομιά. Η μελέτη – πλαίσιο για τη Στρατηγική Αντιμετώπισης των ζητημάτων συντήρησης και αποκατάστασης των Οχημάτων της τ. Βασιλικής Οικογένειας αποτελεί ορόσημο για τα ελληνικά δεδομένα για την επιστήμη της συντήρησης, εντός και εκτός συνόρων. Υιοθετεί και προσαρμόζει στην ελληνική πραγματικότητα την τρέχουσα διεθνή βιβλιογραφία, όλες τις σύγχρονες καλές πρακτικές και επιστημονικές μεθοδολογίες, συμπεριλαμβάνοντας ακόμα και την πρόσφατη Χάρτα του Τορίνο, η οποία αφορά σε ιστορικά οχήματα. Η μελέτη εκπονήθηκε από το μόνιμο προσωπικό της ΔΣΑΝΜ, το οποίο προσλήφθηκε μετά από γραπτό διαγωνισμό ΑΣΕΠ, με μεταπτυχιακούς τίτλους, επιστημονικό έργο, πολυετή προϋπηρεσία σε πλήθος μελετών και έργων. Ολοκληρώθηκε με υπευθυνότητα για το κλασσικό αυτοκίνητο αλλά ιδιαίτερα για τον μνημειακό χαρακτήρα των συγκεκριμένων οχημάτων. Η μελέτη εγκρίθηκε μετά από ομόφωνη γνωμοδότηση του ΚΣΝΜ.\n2. Γιατί το Υπουργείο Πολιτισμού δεν δέχθηκε την προσφορά του Συλλόγου Φίλων Κτήματος Τατοΐου να είναι μέλος της επιτροπής συντήρησης των αυτοκινήτων ο τεχνικός σύμβουλος του Συλλόγου και τέως επιμελητής του Μουσείο Κλασσικού Αυτοκινήτου Χαραγκιώνη κ. Ανδρέας Βρεττός, άνθρωπος με βαθιά γνώση και μεράκι για το κλασσικό αυτοκίνητο; Να υπογραμμιστεί ότι πρότασή μας ήταν η αμισθί παροχή συμβουλευτικών υπηρεσιών και σε κάθε περίπτωση η στενή συνεργασία του συμβούλου μας με την αρμόδια διεύθυνση του Υπουργείου Πολιτισμού που θα επέβλεπε το εν λόγω έργο.\nΔιευκρινίζεται ότι στη μελέτη προβλέπεται και η συνδρομή φορέων ως τεχνικών συμβούλων σε τεχνικά θέματα, όταν και όπου αυτό κριθεί αναγκαίο. Εντούτοις, στην παρούσα φάση δεν απαιτήθηκε η συνδρομή τεχνικών συμβούλων. Οι επεμβάσεις συντήρησης όσο και η μεταφορά των οχημάτων έγιναν σύμφωνα με την εγκεκριμένη μελέτη, χωρίς να παρουσιάζουν καμία δυσκολία για την εκτέλεση και την επίβλεψή τους, από το εξειδικευμένο προσωπικό της Διεύθυνσης.\n3. Σύμφωνα με παλαιότερες δηλώσεις της Υπουργού Πολιτισμού, λόγω της σπουδαιότητας των κειμηλίων θα ζητούνταν η τεχνογνωσία των αυτοκινητοβιομηχανιών που κατασκεύασαν τα αυτοκίνητα αυτά. Έγιναν οι επαφές, ποιο το αποτέλεσμα των επαφών, ποιος ο ρόλος των εργοστασίων στην αποκατάσταση των οχημάτων;\nΟι άμεσες επεμβάσεις και η μεταφορά των οχημάτων αποτελεί μόνο την πρώτη φάση των εργασιών συντήρησης των οχημάτων. Προβλέπονται ακόμα δύο φάσεις, ανάλογα με τον τύπο του οχήματος και την κατάσταση διατήρησής του. Για τις ανάγκες της μελέτης υπήρξε αλληλογραφία με τις αντίστοιχες εταιρείες κατασκευής Bentley Motors (η νυν Rolls Royce δεν σχετίζεται πλέον με τα ομώνυμα αυτοκίνητα κατασκευής, τα προ της δεκαετίας 1990) και το μουσείο της FIAT. Η εταιρεία MG έχει πλέον πουληθεί και δεν έχει βρεθεί ακόμα επίσημο ιστορικό και τεχνολογικό αρχείο πέρα από τον σχετικό βρετανικό σύλλογο κατόχων και φίλων MG. Η Υπηρεσία μας θα προχωρήσει στις επόμενες φάσεις με σταθερά βήματα και θα αναζητήσει τις δέουσες συνεργασίες, όπου και όταν κρίνεται απαραίτητο.\n4. Πόσα χρήματα στοίχισε στο Ελληνικό ∆ημόσιο η μελέτη συντήρησης και ασφαλούς μετακίνησης των αυτοκινήτων;\nΗ μελέτη συντήρησης εκπονήθηκε από την Υπηρεσία χωρίς κανένα κόστος. Η μεταφορά των οχημάτων και η προμήθεια του απαραίτητου εξοπλισμού για την ασφαλή και μακροχρόνια στάθμευση τους και τη μεταφορά τους,, εντός του νέου αποθηκευτικού χώρου, κόστισε 7.900 Ευρώ. Η διαδικασία έγινε σύμφωνα με την ισχύουσα νομοθεσία, στο πλαίσιο της απευθείας ανάθεσης, με τρεις προσφορές. Η απόφαση ανάθεσης είναι αναρτημένη στο πρόγραμμα ΔΙΑΥΓΕΙΑ και στο ΚΗΜΔΗΣ μαζί με τη σύμβαση.\n5. Θα θέλαμε μια επίσημη ενημέρωση για τα υπόλοιπα 7 τουλάχιστον αυτοκίνητα που σαπίζουν σε εξωτερικούς χώρους του κτήματος και κάποια βρίσκονται καταπλακωμένα στα γκαράζ προκαλώντας τα αρνητικά σχόλια των επισκεπτών του κτήματος. Πότε θα κηρυχθούν Νεώτερα Μνημεία για να προστατευθούν και ποια τα σχέδια μετακίνησής τους σε ασφαλείς χώρους υπό ιδανικές συνθήκες;\nΤα άλλα αυτοκίνητα, τα οποία δεν είναι κηρυγμένα μνημεία αποτελούν οχήματα συνοδείας και δεν συνδέονται με ιστορικά πρόσωπα ή γεγονότα της χώρας. Η Διεύθυνση Συντήρησης, σε συνεργασία με τις συναρμόδιες υπηρεσίες του ΥΠΠΟΑ, εργάζεται εντατικά για τη συντήρηση των κινητών μνημείων που βρίσκονται στα κτήρια του κτήματος Τατοΐου. Το ποια αντικείμενα μπορούν να κηρυχθούν από το Υπουργείο Πολιτισμού και Αθλητισμού μνημεία, υπαγορεύεται από τις διατάξεις του ν. 3028/2002 «Για την προστασία των Αρχαιοτήτων και εν γένει της Πολιτιστικής Κληρονομιάς» και μόνον και εφ’ όσον πληρούνται οι αναγκαίες προϋποθέσεις και τα εκ του νόμου αναγκαία κριτήρια. Σε κάθε περίπτωση, η αντιμετώπιση των μνημείων ιεραρχείται ανάλογα με τις ανάγκες των αντικειμένων, τους διαθέσιμους πόρους και τον γενικό προγραμματισμό των εργασιών των υπηρεσιών του ΥΠΠΟΑ .\n6. Είναι γνωστό σε όλους ότι τα αυτοκίνητα που μετακινήθηκαν, κηρύχθηκαν Νεώτερα Μνημεία χάριν στην πρωτοβουλία του Συλλόγου Φίλων Κτήματος Τατοΐου και τα δεκάδες δημοσιεύματα στον τύπο το 2014. Από το 2014 και μέχρι σήμερα γιατί δεν έγινε απολύτως τίποτα για την προστασία τους και την συντήρησή τους; Για την ιστορία παρακάτω και η σχετική ανακοίνωση του Συλλόγου το 2015 για το θέμα αυτό.\nΗ υπουργική απόφαση για την κήρυξη των αυτοκινήτων δημοσιεύτηκε σε ΦΕΚ στις 4/12/2015. Είναι παντελώς άγνωστο στην Υπηρεσία ότι αυτό έγινε χάριν σε πρωτοβουλία του Συλλόγου Φίλων Κτήματος Τατοΐου ή άλλου φορέως. Παρότι οι κηρύξεις δεν εμπίπτουν στην αρμοδιότητα της Διεύθυνσης Συντήρησης, είναι γνωστό ότι ο φάκελος συντάσσεται από την αρμόδια περιφερειακή υπηρεσία, ενώ ο έλεγχος και η εισήγηση συντάσσεται από την αρμόδια Διεύθυνση. Είναι βέβαιο ότι ο όποιος σύλλογος δεν είναι εξοικειωμένος με τις εργασίες που απαιτούνται για την σύνταξη του φακέλου εισαγωγής του εκάστοτε θέματος στο Κεντρικό Συμβούλιο Νεωτέρων Μνημείων του ΥΠΠΟΑ, ο οποίος και δεν αποτελείται από δημοσιεύματα. Όπως ήδη αναφέρθηκε η εκπόνηση της μελέτης αποτέλεσε πρόκληση για τη Διεύθυνση και είναι αποτέλεσμα επιστημονικού μόχθου και μακράς προσπάθειας και χρόνου. Με τη στήριξη και την εντολή της Υπουργού, αμέσως μετά την έγκριση της μελέτης, οι άμεσες εργασίες συντήρησης και μεταφοράς των οχημάτων σε νέο αποθηκευτικό χώρο, εντός του κτήματος, εκτελέστηκαν στο συντομότερο δυνατό διάστημα.\nΗ βιωσιμότητα του κτήματος Τατοΐου\nΟλοκληρώθηκε η εκκένωση του Στάβλου και η μεταφορά των αμαξών στο Τατόϊ\nΑνακοίνωση του Συλλόγου Φίλων Κτήματος Τατοΐου σχετικά με τα Βασιλικά Αυτοκίνητα\nΣε νέο χώρο φύλαξης τα οχήματα της τ. βασιλικής οικογένειας\nΕντοπίστηκαν οι Βασιλικές Άμαξες από τις υπηρεσίες του Υπουργείου Πολιτισμού


Ρομποτική Oδοντιατρική - Dr Zenonos\nΗ επανάσταση της ψηφιακής τεχνολογίας στην οδοντιατρική είναι η ρομποτική. Στην Κλινική μας, εφαρμόζεται μέσω του συστήματος CEREC©\n(CEramic REConstruction), το οποίο είναι ένας συνδυασμός μηχανημάτων (κάμερα σάρωσης – μονάδα παραγωγής)\nπου επιτρέπει στον οδοντίατρο να δημιουργήσει μια άμεση αποκατάσταση σε μόνο μία επίσκεψη.\nΜε την τελευταία αυτή εξέλιξη της οδοντιατρικής τεχνολογίας, μπορείς σε μία μόνο επίσκεψη στο οδοντιατρείο να αποκαταστήσεις προσθετικά τις βλάβες των δοντιών σου και να απολαύσεις ένα όμορφο υγιές χαμόγελο χωρίς επαναλαμβανόμενες αναισθησίες, αποτυπώματα, προσωρινές – μεταβατικές αποκαταστάσεις και πολλαπλά ραντεβού σε οδοντιατρείο και εργαστήριο.\nΟι αποκαταστάσεις αυτές είναι ολοκεραμικές (παντελής απουσία μετάλλων) και διαθέτουν πολύ υψηλή αντοχή, βιοσυμβατότητα, εφαρμογή, μακροβιότητα και αισθητική. Αρκεί να αναλογιστεί κανείς πως 630 διαφορετικά υλικά, πολύ υψηλής ποιότητας, μπορούν σήμερα να υποστηρίζουν τη τεχνολογία αυτή (cad/cam-cerec).\nΑξίζει να αναφερθεί, επίσης, πως σε πολύ δύσκολα περιστατικά μπορεί να γίνει ‘”προσομοίωση’’ του επιθυμητού αισθητικού αποτελέσματος (χαμόγελου) στην οθόνη του cad/cam-cerec, να συζητηθεί, να γίνουν αλλαγές και το αποτέλεσμα να μεταφερθεί με πιστότητα στην αποκατάσταση μέσα στο στόμα (smile design, mock-up κ.λ.π).\nΜε το καινούργιο λογισμικό του συστήματος CEREC 4.0 έχουμε τη δυνατότητα να προσφέρουμε στους ασθενείς μας, μια ολοκεραμική αποκατάσταση μέσα σε μία ή μιάμιση ώρα, σε μία μόνο συνεδρία, χωρίς να χρησιμοποιούνται τα συμβατικά αποτυπώματα (με τα συχνά συμπτώματα δυσφορίας και τάσης εμέτου) και χωρίς πρόχειρες προσθετικές αποκαταστάσεις που προκαλούν πολλές φορές ερεθισμούς στα ούλα. Παρακολούθησε εδώ το επεξηγηματικό video.\nΗ αισθητική λύση έναντι σφραγισμάτων από αμάλγαμα, χρυσό και ρητίνη. Τα ολοκεραμικα ένθετα και επενθετα τοποθετούνται στο ήδη υπάρχον δόντι και είναι ανώτερης ποιότητας από τα σφραγίσματα ρητίνης.\nΗ αισθητική λύση για δόντια που έχουν υποστεί σοβαρές βλάβες. Οι ολοκεραμικές θήκες είναι ιδανικές για αποκατάσταση στην άνω και κάτω γνάθο με εξαιρετικό αισθητικό αποτέλεσμα.\nΗ αισθητική για δόντια που έχουν χαθεί. Αποκαθιστούμε τα δόντια που λείπουν, αποφεύγοντας τις κινητές προσθετικές εργασίες και χωρίς να τροχίζουμε υγιή παρακείμενα δόντια για στηρίγματα γέφυρας.\nΗ αισθητική λύση για τα πρόσθια δόντια. Οι ολοκεραμικές όψεις είναι ένα εξαιρετικά λεπτό στρώμα κεραμικού υλικού το οποίο τοποθετείται απευθείας στην μπροστινή επιφάνεια των δοντιών.\n«Η πορσελάνη ως υλικό αποκατάστασης των δοντιών θεωρείται ως το πιο ιδανικό, αφού η ανθεκτικότητά της είναι εξίσου η ίδια με αυτή του σμάλτου των δοντιών αλλά επίσης μιμείται το φυσικό χρώμα των δοντιών»\nTα Πλεονεκτήματα του Cerec:\nΤαχύτητα και ακρίβεια στην προσθετική αποκατάσταση μετά από μια επίσκεψη.\nΆμεση ακρίβεια και εφαρμογή στα όρια με τα ούλα, χωρίς ερεθισμούς του περιοδοντίου.\nΑισθητικά αρτιότερη αποκατάσταση με άριστη χρωματική απόδοση.\nΑπόλυτη απομίμηση της δομής και των φυσικών ιδιοτήτων των δοντιών.\nΟι αποκαταστάσεις δεν περιέχουν μέταλλα, έχουν όμως μεγαλύτερη σκληρότητα.\nΣυντηρητικός τροχισμός των δοντιών που αποτρέπει την νέκρωση του πολφού.\nΑποφεύγονται οι έντονες αναισθητικές ενέσεις σε επόμενες επισκέψεις.\nΜετά την επίσκεψη ο ασθενής είναι έτοιμος να επιστρέψει στις δραστηριότητές του.\nχιλιάδες συσκευές CEREC\nέχουν τοποθετηθεί συνολικά\nεκατομμύρια ασθενείς έχουν\nθεραπευθεί με επιτυχία\nαποκατάσταση CEREC τοποθετείται


Μητέρα Γη: Αμυγδαλιά - ιδιότητες και θεραπευτικές χρήσεις.\nΜετρίου μεγέθους φυλλοβόλο δένδρο (ως 20 μέτρα ύψος). Τα φύλλα του είναι λεπτά, χρώματος πράσινου ανοικτού. Δεν είναι υπεραιωνόβιο όπως η Ελιά και η Συκιά. Επειδή είναι το πρώτο καρποφόρο δένδρο που ανθίζει, θεωρείται το σύμβολο της ανάστασης. Μάλιστα, ο Θεόφραστος αναφέρει ότι «…προανθεί δε των φύλλων και πρωιβλαστεί…». Τα άνθη, βγαίνουν αργά το χειμώνα, πριν την εμφάνιση των φύλλων. Επειδή μπορεί να ανθίσει ακόμη\nκαι στα τέλη Ιανουαρίου με αρχές Φεβρουαρίου, είναι πάρα πολλές φορές πιθανό να τη δούμε ανθισμένη ενώ χιονίζει.\nΤα φύλλα και τα άνθη της αμυγδαλιάς έχουν αντιβηχικές και ανθελμινθικές ιδιότητες ενώ το αμυγδαλέλαιο χρησιμοποιείται ως καλλυντικό για την επιδερμίδα και ως επουλωτικό σε εγκαύματα. Τα αμύγδαλα έχουν τονωτικές ιδιότητες και επιδρούν ευεργετικά στο νευρικό και το ουροποιητικό σύστημα. Απο τα αμυγδαλα παραγεται το αμυγδαλελαιο.\nΤο αφεψημα απο τα φυλλα και το φλοιο της αμυγδαλιας ειναι ενα πολυ καλο καθαρτικο.\nΤα ξερα αμυγδαλα ειναι κατα της ναυτιας,γιατι περιεχουν ασβεστιο,χλωριο , σιδηρο .\nΕτικέτες Διατροφή, Ξηροί καρποί, Πληροφορίες για καλλιέργειες


Με κέρδος τον Μουν (video) - Novasports.gr\nΟ Αμερικανός ήταν πρώτος σκόρερ του Ολυμπιακού με 15 πόντους (4/4 δίποντα, 2/4 τρίποντα, 1/1 βολή), ενώ μάζεψε δύο ριμπάουντ και μοίρασε μία ασίστ και ένα κόψιμο σε 20 λεπτά. Σπανούλης με 12 (6 ασίστ) και Σλούκας, Πρίντεζης με 10 έκαστος βοήθησαν για το ροζ φύλλο. Τρίτοι, ένα βαθμό πίσω από τον Πανιώνιο οι Πειραιώτες.\nΦοβερό ματς από τον Νίκο Χατζή που σκόραρε 22 πόντους για τον Ηλυσιακό που απειλούσε μέχρι το φινάλε και έβαλε προβλήματα στους «ερυθρόλευκους» ενόψει Μάλαγας. Στην τελευταία θέση η ομάδα του Λιόγα, που ισοβαθμεί με τον Ίκαρο Χαλκίδας.\nΣτην «πρίζα» από την αρχή\nΑπό νωρίς έδειξε ο Ηλυσιακός πως μόνο εύκολο απόγευμα δεν θα έχει ο Ολυμπιακός στο ΣΕΦ. Εκμεταλλευόμενοι την όχι και τόσο μεγάλη ζέση με την οποία μπήκαν στο γήπεδο οι παίκτες του Μπαρτζώκα, οι φιλοξενούμενοι προηγήθηκαν 8-4 με καλάθι του Ιωάννου, με τον Σπανούλη να μοιάζει απελπιστικά μόνος στο ξεκίνημα. Με τον Νίκο Χατζή να δείχνει από την αρχή πως ήταν σε εξαιρετική φόρμα, ο Ηλυσιακός προηγήθηκε 18-11 στο τέλος του πρώτου δεκαλέπτου.\nΣχεδόν ανατροπή με Μουν\nΟι παίκτες του Λιόγα δεν αρκέστηκαν στο προβάδισμα που είχαν ήδη εξασφαλίσει και δυσκολεύοντας αρκετά τους Πειραιώτες με άμυνα ζώνης, προηγήθηκαν με διψήφιο χάρη σε βολές του Χατζή (14-24). Η πρώτη εμφάνιση του Τζαμάριο Μουν με τα ερυθρόλευκα, ξύπνησε το «κοιμισμένο» ΣΕΦ και έδωσε ενέργεια στον Ολυμπιακό που συνέχισε να υπολείπεται στο σκορ, ακόμα και με 15 (19-34).\nΑπό εκείνο το σημείο και μετά και με τον Μουν να προσφέρει και στις δύο πλευρές του γηπέδου, ο Ολυμπιακός μάζεψε τα πράγματα στο ημίχρονο (39-40), με τον Παπαπέτρου να προσφέρει πολύτιμες λύσεις.\nΟ Σπανούλης έκανε σπουδαίο τρίτο δεκάλεπτο και με βοήθειες από τους θετικούς Πρίντεζη, Περπέρογλου, ο Ολυμπιακός πήρε το προβάδισμα και θεμελίωσε μια διαφορά μεταξύ έξι-επτά πόντων (51-45). Ωστόσο ο Νίκος Χατζής ήταν ασταμάτητος και φρόντιζε να κρατάει σε επαγρύπνηση τους γηπεδούχους. Με καλάθι του Βαβάτσικου, ο Ηλυσιακός πλησίασε ξανά στους δύο (53-51), αλλά με μίνι ξέσπασμα ο Ολυμπιακός προηγήθηκε 64-58 στο 30'.\nΗ άμυνα του Ηλυσιακού εξακολουθούσε να δημιουργεί ορισμένα προβλήματα στον Ολυμπιακό, που πλέον έβρισκε όμως τις λύσεις προς το καλάθι, με τον Σλούκα να σκοράρει και οργανώνει μαεστρικά.\nΗ διάθεση με την οποία έπαιζε ο Μουν ήταν το πιο ενθαρρυντικό στοιχείο για τους γηπεδούχους ενόψει συνέχειας, με τον Αμερικανό να κάνει ακόμα ένα καλό δεκάλεπτο. Ο Ηλυσιακός ήταν πάντα κοντά στο σκορ με τη διαφορά να μη φεύγει πάνω από τους εννιά πόντους, με τον Ολυμπιακό παρόλα αυτά να ελέγχει το παιχνίδι και να φτάνει στο τελικό 83-73.\nΟλυμπιακός (Μπαρτζώκας): Μουν 15 (2), Σπανούλης 12 (2), Περπέρογλου 9 (1), Παπαπέτρου 4, Σλούκας 10, Κολινς 3 (1), Σίμονς 8, Μπέγκιτς 2, Πρίντεζης 10, Μάντζαρης 5 (1), Καββαδάς 5, Κατσίβελης\nΗλυσιακός (Λιόγας): Καυκής 12 (2), Φακοπουλίδης, Αντωνάκης 5 (1), Χατζής 24 (2), Ζούμπος, Δορκοφίκης, Στέφενς 6, Βαβάτσικος 5 (1), Ιωάννου 14 (1), Τζουγκαράκης 2, Μποντζ 7


Τραμπ: Τα κέρδη από τους δασμούς θα πάνε στους αγρότες\nΤο Πεκίνο μπορεί να επιχειρήσει να επιβάλλει οικονομικά αντίποινα κατά των Αμερικανών αγροτών, προειδοποίησε τη Δευτέρα ο Ντόναλντ Τραμπ. Προανήγγειλε συνάντηση με τον Σι Τζινπίνγκ στη G20.\nΔημοσιεύθηκε: 13 Μαΐου 2019 - 21:48\nΤα έσοδα που κερδίζουν οι ΗΠΑ από τους δασμούς στις εισαγωγές κινεζικών προϊόντων θα κατευθυνθούν στους Αμερικανούς αγρότες, δήλωσε τη Δευτέρα ο Αμερικανός πρόεδρος Ντόναλντ Τραμπ, λέγοντας ότι η Κίνα θα επιχειρήσει πιθανότατα να επιβάλλει οικονομικά αντίποινα κατά των αγροτών.\nΜάλιστα, ο κ. Τραμπ υποσχέθηκε στήριξη ως και $15 δισ. στους Αμερικανούς αγρότες.\nΟ ίδιος υποστήριξε πως οι ΗΠΑ βρίσκονται σε εξαιρετική θέση αυτή τη στιγμή στην εμπορική διαπραγμάτευση με την Κίνα, επαναλαμβάνοντας πως δεν μπορεί να αποδέχονται να τους εκμεταλλεύεται η Κίνα.\nΌπως μεταδίδει το Reuters, ο κ. Τραμπ κατηγόρησε παράλληλα το Πεκίνο ότι υπαναχώρησε από τη συμφωνία στην οποία είχε καταλήξει με την κυβέρνηση του για το εμπόριο, η οποία σύμφωνα με τον ίδιο ήταν κατά 95% έτοιμη.\nΣημείωσε πάντως ότι θα συναντηθεί με τον Κινέζο πρόεδρο Σι Τζινπίνγκ στη σύνοδο της G20. Η συνάντηση αυτή μπορεί να είναι εποικοδομητική, πρόσθεσε.\nΟ Αμερικανός υπουργός Στίβεν Μνούτσιν σημείωσε από την πλευρά του πως οι συνομιλίες με την Κίνα συνεχίζονται.


Τελικά ποιος προκαλεί; - Ανοιχτό Παράθυρο\nHomeΑπόψειςΤελικά ποιος προκαλεί;\nΓια το τι θα δημοσιεύσουμε και τι όχι, τι προκαλεί και τι δεν προκαλεί, τι είναι σάτιρα και τι δεν είναι, δεν θα το αποφασίσει κανένας φασίστας και κανένας ισλαμοφασίστας.\nΔεν θα βάλουμε κανένα εισαγγελέα και κανένα φασίστα να αποφασίζει για το τι είναι τέχνη και τι δεν είναι, ποιο περιοδικό, ή θεατρικό έργο θίγει τον Μωάμεθ και ποιο τον Χριστό. (Στην χώρα μας έχουμε ζήσει την «Χρυσή Αυγή» ως κριτή να επιτίθεται σε θεατρικό έργο στο «Χυτήριο» διότι πρόσβαλε, λέει, τον Χριστό).\nΚαι εγώ βρίσκω ότι είναι άκρως αντιαισθητικά τα σκίτσα του Σαρλί Εμπντό. Όμως αν η ποιότητα της σάτιρας δεν είναι καλή, αυτό θα το αποφασίσει μόνο το κοινό της και κανείς άλλος. Έτσι γίνεται στις δημοκρατίες.\nΔεν έχουμε να κάνουμε με σύγκρουση πολιτισμών. Η συντριπτική πλειονότητα των μουσουλμάνων, τα εκατομμύρια με τους οποίους συμβιώνουμε μαζί τους καλύτερα και από τους χριστιανούς, δεν «προσβάλλονται» και δεν σκοτώνουν βλέποντας τα σκίτσα ενός περιοδικού.\nΔεν είναι τυχαίο ότι αυτοί που «προσβάλλονται» και φτάνουν ακόμα και στους αποκεφαλισμούς, είναι οι φασιστικές, εθνικιστικές και φανατικές πλευρές, είτε μουσουλμανικές είτε χριστιανικές. Έτσι και αλλιώς κάθε φανατισμός, θρησκευτικός, κομματικός, ποδοσφαιρικός, είναι πηγή κακού.\nΑν λοιπόν ψάχνουμε για την αιτία του κακού που πρέπει να καταπολεμήσουμε, αυτή δεν βρίσκεται ούτε στην σάτιρα, ούτε στην πρόκληση. Διότι αν θεωρήσουμε ότι υπεύθυνη για τους αποκεφαλισμούς είναι η σάτιρα και η πρόκληση, τότε είναι ακριβώς το ίδιο σαν να λέμε ότι υπεύθυνο για τους βιασμούς των γυναικών είναι το σέξι ντύσιμο.\nΥπεύθυνος είναι ο φασισμός και ο κάθε θρησκευτικός φανατισμός που καταργεί τα ανθρώπινα δικαιώματα και τις ελευθερίας και επιβάλλει τους «θεούς» του δια της βίας. Αυτές τις μέρες βιώνουμε και εμείς τον χριστιανικό φανατισμό που, λόγω της στάσης του στην πανδημία, βάζει σε κίνδυνο την ζωή μας.\nΌσο λοιπόν το «πολίτικαλ κορέκτ» επιμένει να μην καταγγέλλει τον ισλαμοφασισμό και τον θρησκευτικό φανατισμό, αλλά να μην χάνει ευκαιρία να ξεσηκωθεί εναντίον της σάτιρας που δήθεν τον προκαλεί, ας προβληματιστεί μήπως δεν κάνει τίποτα άλλο παρά να τον ανέχεται και να τον θρέφει.-\nΆλλο Μέρντοχ κι άλλο… νονός του Μωυσή


Δημιουργία γραφήματος ηλιοφάνειας στο Office - Υποστήριξη του Office\nΔημιουργία γραφήματος ηλιοφάνειας στο Office\nExcel για Office 365 Word για Office 365 PowerPoint για Office 365 Excel για Office 365 για Mac Word για Office 365 για Mac PowerPoint για Office 365 για Mac Excel 2019 Word 2019 PowerPoint 2019 Excel 2016 Excel 2019 για Mac PowerPoint 2019 για Mac Word 2019 για Mac Word 2016 Outlook 2016 PowerPoint 2016 Excel 2016 για Mac PowerPoint 2016 για Mac Word 2016 για Mac Excel για iPad Excel για iPhone Περισσότερα... Λιγότερα\nΤο γράφημα ηλιοφάνειας είναι ιδανικό για την εμφάνιση ιεραρχικών δεδομένων. Κάθε επίπεδο της ιεραρχίας αντιπροσωπεύεται από έναν δακτύλιο ή κύκλο, με τον εσωτερικό κύκλο να αντιπροσωπεύει το ανώτατο επίπεδο της ιεραρχίας. Ένα γράφημα ηλιοφάνειας χωρίς ιεραρχικά δεδομένα (ένα επίπεδο κατηγοριών), φαίνεται παρόμοιο με ένα γράφημα δακτυλίου. Ωστόσο, ένα γράφημα Sunburst με πολλά επίπεδα κατηγοριών εμφανίζει τον τρόπο με τον οποίο οι εξωτερικοί δακτύλιοι σχετίζονται με τους εσωτερικούς δακτυλίους. Το γράφημα ηλιοφάνειας είναι πιο αποτελεσματικό στο να δείχνει πώς ένα δαχτυλίδι διασπάται στα συμβάλλοντα κομμάτια του, ενώ ένας άλλος τύπος ιεραρχικού γραφήματος, το γράφημα treemap, είναι ιδανικός για τη σύγκριση των σχετικών μεγεθών.\nΔημιουργία γραφήματος Sunburst\nΕπιλέξτε τα δεδομένα σας.\nΚάντε κλικ στις επιλογές Εισαγωγή > Εισαγωγή ιεραρχικού γραφήματος > Sunburst.\nΜπορείτε επίσης να χρησιμοποιήσετε την καρτέλα όλα τα γραφήματα στα Προτεινόμενα γραφήματα για να δημιουργήσετε ένα γράφημα ηλιοφάνειας, παρόλο που το γράφημα ηλιοφάνειας θα προτείνεται μόνο όταν υπάρχουν κενά (κενά) κελιά εντός της ιεραρχικής δομής. (κάντε κλικ στην επιλογή Εισαγωγή _GT_Προτεινόμενα γραφήματα _GT_ καρτέλα όλα τα γραφήματα )\nΣυμβουλή: Χρησιμοποιήστε τις καρτέλες Σχεδίαση και Μορφοποίηση για να προσαρμόσετε την εμφάνιση του γραφήματος. Εάν δεν βλέπετε αυτές τις καρτέλες, κάντε κλικ σε οποιοδήποτε σημείο στο γράφημα ηλιοφάνειας για να προσθέσετε τα Εργαλεία γραφήματος στην κορδέλα.\nΣτην κορδέλα, κάντε κλικ στην καρτέλα Εισαγωγή και, στη συνέχεια, κάντε κλικ στην επιλογή (εικονίδιοιεραρχίας ) και επιλέξτε ηλιοφάνεια.\nΣυμβουλή: Χρησιμοποιήστε τις καρτέλες Σχεδίαση και μορφοποίησηγραφήματος για να προσαρμόσετε την εμφάνιση του γραφήματος. Εάν δεν βλέπετε αυτές τις καρτέλες, κάντε κλικ σε οποιοδήποτε σημείο στο γράφημα ηλιοφάνειας για να τις εμφανίσετε στην κορδέλα.\nΓια να διαβάσετε περισσότερα σχετικά με το γράφημα ηλιοφάνειας και τον τρόπο με τον οποίο σας βοηθά να απεικονίσετε ιεραρχικά δεδομένα, ανατρέξτε σε αυτήν την καταχώρηση ιστολογίου στο γράφημα ηλιοφάνειας και treemap από την ομάδα του Excel. Μπορεί επίσης να σας ενδιαφέρει να μάθετε περισσότερες πληροφορίες σχετικά με τους άλλους νέους τύπους γραφημάτων που περιγράφονται σε αυτήν τη δημοσίευση ιστολογίου.


Μια έκθεση στην Καμπέρα που αφηγείται τις ιστορίες της ελληνικής μυθολογίας\nΈνας επισκέπτης βγάζει μια φωτογραφία κατά τη διάρκεια μιας προεπισκόπησης των Αρχαίων Ελλήνων: Αθλητές, Πολεμιστές και Ήρωες στο Εθνικό Μουσείο της Αυστραλίας, Καμπέρα, Αυστραλία, στις 16 Δεκεμβρίου 2021. Φωτογραφία: VCG\nΟι άνθρωποι στην Αυστραλία που δυσκολεύονται να ταξιδέψουν διεθνώς λόγω ανησυχιών για τον COVID-19 θα μπορούν να μάθουν περισσότερα για την αρχαία Ελλάδα στην Καμπέρα.\nΈκθεση που διερευνά το θέμα του ανταγωνισμού στην αρχαία Ελλάδα εγκαινιάστηκε την Παρασκευή στο Εθνικό Μουσείο της Αυστραλίας (NMA). Θα διαρκέσει έως την 1η Μαΐου 2022.\nΗ έκθεση, Αρχαίοι Έλληνες: Αθλητές, Πολεμιστές και Ήρωες, παρουσιάζει περισσότερα από 170 αντικείμενα από το Βρετανικό Μουσείο που χρονολογούνται από το 800 π.Χ. έως το 200 μ.Χ.\n«Η κληρονομιά της αρχαίας Ελλάδας ζει σήμερα στην κοινωνία μας και οι επισκέπτες θα εκπλαγούν με τις ιστορίες ανταγωνισμού στον αρχαίο ελληνικό κόσμο και την όμορφη απεικόνιση αθλητών και τα κεραμικά, τα γλυπτά, τις πανοπλίες και τα κοσμήματα που εκτίθενται», είπε ο Matthew. Τρίνκα. Διευθυντής ΝΜΑ.\n«Οι Αυστραλοί έχουν υπομείνει μήνες καραντίνας και αβεβαιότητας και είμαστε ενθουσιασμένοι που τους προσφέρουμε μια τόσο υπέροχη διεθνή εμπειρία στην έκθεση μετά από μια από τις πιο δύσκολες περιόδους στην ιστορία του έθνους μας», είπε.\nΗ Lily Withycombe, επιμελήτρια του NMA, είναι σε μια ομάδα τα τελευταία δύο χρόνια που φέρνει τα κομμάτια στην Αυστραλία.\nΈνα αποκορύφωμα που ανέφερα στη συνέντευξη στο Xinhua είναι το άγαλμα της θεάς Νίκης στην είσοδο, η ενσάρκωση της νίκης.\n«Είναι απολύτως απαράδεκτο και το πρώτο πράγμα που βλέπεις μόλις μπεις στη γκαλερί», είπε ο Withhicombe.\nΤο μαρμάρινο άγαλμα χρονολογείται γύρω στο 100 π.Χ., και πλαισιώθηκε από δύο μεγάλα φτερά και χρωματίστηκε ρεαλιστικά για να δείξει τη θεά να κατεβαίνει από τον Όλυμπο.\nREAD Ο Νικ Κύργιος κέρδισε τον Daniil Medvedev σε τέσσερα σετ στο Australian Open\nΈνα άλλο αντικείμενο είναι ένας μπλε πολύτιμος λίθος από περίπου το 350 π.Χ. έως το 300 π.Χ., ο οποίος μπορεί να χρησιμοποιηθεί ως σφραγίδα. Η θεά Νίκη εμφανίζεται να φοράει ένα κύπελλο με όπλα και πανοπλίες που έχουν συλλεχθεί από το πεδίο της μάχης.\n«Επιτέλους υπάρχει το όνομα του κόφτη πολύτιμων λίθων», είπε ο επιμελητής.\n«Είναι πολύ ωραίο».\nΣτην πραγματικότητα, πολλοί άνθρωποι που έχουν μεγαλώσει διαβάζοντας την ελληνική μυθολογία μπορούν να βρουν γνώριμες σκηνές που απεικονίζονται στα αντικείμενα: κεραμική που δείχνει τον Οδυσσέα να προσπαθεί να πείσει τον Αχιλλέα να επιστρέψει στο πεδίο της μάχης του Τρωικού Πολέμου και η θεά Άρτεμις να απαιτεί από τον βασιλιά των Μυκηνών Αγαμέμνονα να θυσιάσει κόρη.\nΣτον εκθεσιακό χώρο υπάρχει επίσης ένα τμήμα που εξετάζει τον αθλητισμό στον αρχαίο κόσμο.\n“Αυτός αυτή [sport] Ήταν ένας τόσο κρίσιμος ρόλος», είπε ο Withycombe.\n«Το γυμναστήριο ήταν συνδεδεμένο με τα θρησκευτικά ιερά και η θρησκεία και ο αθλητισμός ήταν στενά και στενά συνυφασμένα μεταξύ τους».\nΜια σειρά από αντικείμενα της έκθεσης παρουσίαζαν τον αθλητισμό στην αρχαία Ελλάδα.\n«Βλέπετε καταπληκτικά ελληνικά βάζα που απεικονίζουν αθλητικούς αγώνες όπως τρέξιμο μεγάλων αποστάσεων, πένταθλο, αρματοδρομίες και ασυνήθιστα ελληνικά παιχνίδια που δεν είχα ακούσει ποτέ, παιχνίδια με μπάλες που κάθονται στους ώμους ανθρώπων και είδη ιπποδρομιών που φαινόταν πραγματικά επικίνδυνα», είπε ο συντονιστής. σακουλάκια ή χωρίς αναβολείς.\nΗ ιπποδρομία για την οποία μιλάτε, γνωστή ως keles, εισήχθη στους Ολυμπιακούς Αγώνες το 648 π.Χ. Η σκηνή γυρίστηκε σε αρχαίο αμφορέα.\nΈνα από τα μαρμάρινα γλυπτά της γκαλερί έδειχνε τους νικητές της λαμπαδηδρομίας, στην οποία έλαβαν μέρος έξι έως δέκα αθλητές στη σκυταλοδρομία με αναμμένο πυρσό για σκυτάλη. Ο νικητής ήταν ο πρώτος που έφτασε με τη δάδα του ακόμα αναμμένη.\n“Έχουμε αυτές τις απίστευτες γνώσεις για τον αθλητισμό στον αρχαίο κόσμο που αντιλαμβανόμαστε και οι δύο, και μπορούμε επίσης να εκπλαγούμε από αυτές”, δήλωσε ο Withhicombe.\nPrevious Ο Κόντε πρέπει να χάσει τον «τρομερό» σπόρο της Τότεναμ 28,8 εκατομμύρια λίρες τον Ιανουάριο, είναι «υποχρέωση»\nNext Τα αυστραλιανά ΜΜΕ αντέδρασαν στη νίκη της Σέλτικ στον τελικό του Sports Cup καθώς η Άντζι Ποστέκογλου έγραψε ιστορία


Μικρές απώλειες στη Wall με το βλέμμα στο εμπόριο και τη Fed - Polis 24\nΜικρές απώλειες στη Wall με το βλέμμα στο εμπόριο και τη Fed\nΜε μικρές απώλειες ολοκλήρωσαν τις συναλλαγές της Τρίτης οι βασικοί δείκτες της Wall Street εν μέσω επιφυλακτικότητας για τις εμπορικές διαπραγματεύσεις ΗΠΑ-Κίνας μετά τις επιθετικές δηλώσεις του προέδρου Τραμπ και εν αναμονή των αποφάσεων της Federal Reserve για τα επιτόκια αύριο.\nΟι προσδοκίες των επενδυτών ότι οι δύο μεγαλύτερες οικονομίες του πλανήτη θα σημειώσουν πρόοδο στις διαπραγματεύσεις για το εμπόριο δεν φαίνεται να επιβεβαιώνονται, με τον Αμερικανό πρόεδρο Ντόναλντ Τραμπ να εκφράζει την απογοήτευση του στο λογαριασμό του στο Twitter.\n“Η Κίνα δεν πάει καθόλου καλά, το χειρότερο έτος των τελευταίων 27 ετών – υποτίθεται ότι θα ξεκίναγε να αγοράζει αγροτικά προϊόντα [από τις ΗΠΑ] – κανένα σημάδι ότι το κάνουν. Αυτό είναι το πρόβλημα με την Κίνα, δεν παραδίδουν”, έγραψε ο Αμερικανός πρόεδρος.\nΠαράλληλα, οι επενδυτές περιμένουν τις αυριανές αποφάσεις νομισματικής πολιτικής της κεντρικής τράπεζας των ΗΠΑ. Η διήμερη συνεδρίαση της Fed πραγματοποιείται υπό τη σκιά των επικρίσεων του Αμερικανού προέδρου Ντόναλντ Τραμπ ο οποίος χθες ανέφερε ότι η κεντρική τράπεζα “έχει κάνει όλες τις λάθος κινήσεις” και την προειδοποίησε ότι “μία μικρή μείωση των επιτοκίων δεν θα είναι αρκετή”. Οι περισσότεροι αναλυτές περιμένουν πάντως η Fed να ανακοινώσει αύριο τη μείωση των επιτοκίων της κατά 25 μονάδες βάσης.\nΟ Αμερικανός πρόεδρος επανέλαβε το μήνυμα του σήμερα, δηλώνοντας σε δημοσιογράφους στο Λευκό Οίκο ότι θέλει να δει “μία μεγάλη μείωση [των επιτοκίων]” και επίσης η Fed να τερματίσει άμεσα τη συρρίκνωση του ισολογισμού της [ποσοτική σύσφιξη].\nΟ βιομηχανικός Dow Jones έχασε 23,33 μονάδες (-0,09%) κλείνοντας στις 27.198,02 μονάδες, ο S&P 500 υποχώρησε κατά 7,79 μονάδες (-0,26%) στις 3.013,18 μονάδες, ενώ ο τεχνολογικός Nasdaq υποχώρησε 19,71 μονάδες (-0,24%) στις 8.273,61 μονάδες.\nΑπό τις 30 μετοχές που απαρτίζουν τον δείκτη Dow Jones 10 έκλεισαν με θετικό πρόσημο και 22 με αρνητικό. Εξ αυτών τα μεγαλύτερα ποσοστιαία κέρδη σημείωσε η Procter & Gamble Co. με άλμα 3,80% στα 120,41 δολ. και ακολούθησαν Boeing στα 347,46 δολ. με άνοδο 2,13% και η η Merck & Co. Inc. στα 83,27 δολ. με άνοδο 0,95%.\nΟι μετοχές με τη χειρότερη επίδοση σήμερα ήταν η Pfizer (-6,42%), η Intel (-1,54%) και η Verizon Communications (-1,29%).\nΣτο μεταξύ, η ροή των εταιρικών αποτελεσμάτων συνεχίζεται και σήμερα με τον κολοσσό των καταναλωτικών προϊόντων Procter & Gamble Co. και τις φαρμακοβιομηχανίες Merck & Co. Inc. και Eli Lilly & Co. να ξεπερνούν τις εκτιμήσεις των αναλυτών για το τελευταίο τρίμηνο. Καλύτερα των εκτιμήσεων ήταν και τα κέρδη της Mastercard.\nΣτα μάκρο της ημέρας, τα στοιχεία που ανακοινώθηκαν σήμερα έδειξαν ότι οι δαπάνες προσωπικής κατανάλωσης αυξήθηκαν κατά 0,3% τον Ιούνιο από τον προηγούμενο μήνα, ενώ το προσωπικό εισόδημα ενισχύθηκε κατά 0,4% για τέταρτο διαδοχικό μήνα.\nΠαράλληλα, ο δείκτης για δαπάνες προσωπικής κατανάλωσης, ο προτιμώμενος δείκτης της Fed για τον πληθωρισμό, ενισχύθηκε μόλις 0,1% τον Ιούνιο, ενώ σε ετήσια βάση εμφάνισε άνοδο 1,4%. Χωρίς να περιλαμβάνονται τα τρόφιμα και η ενέργεια, ο δείκτης ενισχύθηκε 0,2% τον Ιούνιο από το Μάιο και 1,6% από το αντίστοιχο περυσινό διάστημα.\nΤο επενδυτικό ενδιαφέρον έχει συγκεντρώσει και η κατρακύλα της βρετανικής λίρας σε χαμηλά πολλών ετών καθώς ενισχύεται η πιθανότητα εξόδου του Ηνωμένου Βασιλείου από την Ευρωπαϊκή Ένωση χωρίς συμφωνία. Η στερλίνα διολίσθησε έως το χαμηλό του $1,2120 την Τρίτη, σημειώνοντας νέο χαμηλό 28 μηνών, για να περιορίσει στη συνέχεια τις απώλειες της στο $1,2154.\nΠροηγούμενο άρθροΗ κλήρωση της Pre League Γυναικών\nΕπόμενο άρθροΗΠΑ: Περισσότεροι από 900 ανήλικοι μετανάστες χωρίστηκαν από τους γονείς τους


Όσα δεν πρέπει να ανεχτείς να γίνεις, από κανένα σύντροφο σου - MaryMary.gr\nΌσα δεν πρέπει να ανεχτείς να γίνεις, από κανένα σύντροφο σου\nΕύκολο πράγμα το blame game. Σου επιτρέπει να αντιμεταθέσεις ευθύνες, να απονομιμοποιήσεις τις ενοχές σου, να πετάξεις το μπαλάκι όλων όσων σε ενοχλούν αλλού, και γενικότερα, σου επιτρέπει να δημιουργήσεις μία εικονική πραγματικότητα, την οποία, όσο περισσότερο υποστηρίξεις, τόσο πιθανότερα θα την επιβάλλεις κιόλας. Και όταν το εν λόγω παιχνιδάκι παίζεται στο πλαίσιο μίας συντροφικής σχέσης, τότε τα πράγματα περιπλέκονται ακόμη περισσότερο, τι λες;\nΌχι ότι δεν φέρεις κι εσύ τις ευθύνες σου, φυσικά. Το να βγει από το στόμα η κατηγορία αποτελεί μία εξαιρετικά συντομότερη διαδικασία, από το να την τοποθετήσεις στις σωστές της βάσεις. Κι αν η ίδια έχεις κάνει σημαντικές υποχωρήσεις, ώστε να εδραιωθεί και να γιγαντωθεί, τότε η πολιτική αγωγή, μάλλον θα καταρρακωθεί από τους ισχυρισμούς της υπεράσπισης. Για να αποφύγεις λοιπόν και δικαστήρια και εξοντωτικές διαδικασίες, φρόντισε να έχεις τα νώτα σου καλυμμένα. Και να πεις «ΟΧΙ», ηρωικότερο του Μεταξά, σε όλα εκείνα, στα οποία ο σύντροφος σου πιθανόν θα προσπαθήσει να σε μετατρέψει. Για διαφορετικούς λόγους το καθένα:\nΕρωτικό βοήθημα. Και κάθε συναφής χαρακτηρισμός, με τον οποίο μετατρέπεσαι από μία γυναίκα με προσωπικότητα και αξιοπρέπεια, σε σεξουαλικό αντικείμενο, πάνω στο οποίο ο εν λόγω ικανοποιεί τις πάσης φύσεως ορέξεις του. Χωρίς να ενδιαφέρεται για καμία άλλη πτυχή σου. Μην το ανεχτείς ποτέ, αλλά ποτέ όμως. Όσο κι αν απολαμβάνεις το σεξ, και δη μαζί του, μην πέσεις ποτέ τόσο χαμηλά. Και μην του επιτρέψεις να σε θεωρήσει κάτι τόσο low, στην προσωπική χιμπαντζειακή κοσμοθεωρία του. Δεν είσαι ένα απλό αντικείμενο του sex, ούτε sex toy. Ούτε καν πολυτελείας. Βάλτο καλά στο μυαλό σου…\nΔούλα και κυρά. Εάν ο ίδιος θεωρεί ότι, από τη στιγμή που βρίσκεσαι μαζί του, μετατράπηκες οιονεί και σε υπηρέτρια του, υποχρεωμένη α) να τον ξεβρωμίζεις, β) να του κάνεις τις δουλειές του σπιτιού, γ) να του παράσχεις όποιες οικιακές και μη υπηρεσίες ο κύριος επιθυμεί, οφείλεις να τον προσγειώσεις στην πραγματικότητα με τον πιο κατηγορηματικό τρόπο. Και με αυτό εννοώ άτι πολύ περισσότερο από μία απλή άρνηση να μετατραπείς στο κορίτσι για όλες του τις δουλειές. Ώστε να καταλάβει πόσο η έλλειψη σεβασμού εκ μέρους του φέρνει στα όρια της τη σχέση σας. Ξεκίνα να κάνεις τις προθέσεις σου, καθαρές…\nΜητέρα πλήρους απασχόλησης. Έχουμε προ πολλού βρεθεί στο 2015, όπου οι γυναίκες, στις μη τριτοκοσμικές χώρες τουλάχιστον, μεγαλώνουν τα παιδιά τους με μία σχετική βοήθεια από τους συζύγους κα τις οικογένειες τους, συνεχίζουν να εργάζονται, να αισθάνονται και οι ίδιες δημιουργικές, χρήσιμες, και προπαντών ελεύθερες, και όχι σκλαβωμένες στη μέγγενη ενός παιδιού. Όλο αυτό στο έγραψα για να σου δώσω να καταλάβεις ότι κάθε άλλος συμβιβασμός εκ μέρους σου, όπως ιδίως η μετατροπή σου σε μία σκλάβα, που δεν της επιτρέπεται να ξαναβγεί από το σπίτι, τουλάχιστον έως ότου «το παιδί» ενηλικιωθεί, θα αποτελεί δικό σου λάθος και μόνο. Που θα σε κάνει πολύ δυστυχισμένη. Με ένα κάρο απωθημένα. Κι όταν βγουν στην επιφάνεια, ωχωχωχωχ…\nPet και προσωπικός αποδιοπομπαίος τράγος. Μπορεί να μην το έχεις καταλάβει, αλλά στη σχέση με το σύντροφο σου, είστε ισότιμοι, κοπελιά. Πλήρως και απολύτως. Άρα, όχι, δεν μπορεί να σε μετατρέπει σε σάκο του μποξ, δεν μπορεί να ξεσπά τα νεύρα του επάνω σου, ψυχολογικά και (κυρίως) σωματικά, και απαγορεύεται να υπερβαίνει τα εσκαμμένα, τα οποία η ίδια με τον τρόπο σου, θα του έχεις υποδείξει. Οφείλει να σε σέβεται ακριβώς όπως και εσύ εκείνον. Δεν είσαι το ζωάκι του, δεν ήσουν ποτέ για κανέναν, και δεν θα μετατραπείς τώρα. Τόσο κατηγορηματικά. Για να μη χάσεις πρωτίστως τον δικό σου αυτοσεβασμό…\nΔευτερεύουσα προτεραιότητα. Και δεν μιλάω καν για παράλληλες σχέσεις, κερατώματα και τα σχετικά. Δεν πρέπει να ανεχτείς να πάψεις να παίζεις τον κύριο ρόλο στη ζωή του, ό,τι κι αν της συμβαίνει, αυτό θέλω να σου πω. Από τη στιγμή που το ενδιαφέρον του για σένα αρχίσει να ατονεί, έχεις δυστυχώς αρχίσει να χάνεις το παιχνίδι μαζί του. Και δεν μιλάω για εμμονές και κόμπλεξ σε βαθμό υπερβολής από πλευράς σου, αλλά για το άμεσο ενδιαφέρον που πρέπει να επιδεικνύει προς το πρόσωπο σου. Διεκδίκησε το λυσσαλέα, κι αν δεις ότι δεν μπορείς να το έχεις πια, αποχώρησε επιδεικτικά. Σου αξίζουν τα πολύ καλύτερα, σε κάθε περίπτωση. Και όποιος σύντροφος δεν μπορεί να σου τα προσφέρει διαρκώς και με επάρκεια, τότε δεν δικαιολογείται να φέρει τον εν λόγω χαρακτηρισμό. Ανοχή τέλος, και γυρίζουμε σελίδα. Χωρίς δεύτερη σκέψη…\nΚαι τώρα που διάβασες όλα αυτά, ήρθε η ώρα να πεις την αλήθεια και μόνο την αλήθεια!\nΈχεις υπάρξει γυναίκα- χαμαιλέων για να αρέσεις στον σύντροφό σου;


. Παρίσι από Θεσσαλονίκη.\nΠαρίσι από Θεσσαλονίκη.\nΠαρίσι από Θεσσαλονίκη. - Πληροφορίες εκδρομής\nΑξιολόγηση: ★★★★ (βασισμένη σε 273 προτιμήσεις πελατών)\nΕκδρομες » Γαλλία » Παρίσι από Θεσσαλονίκη.\nΔώρο: εξασφαλισμένη είσοδος για τον Πύργο του Άιφελ.\n4/5ήμερη εκδρομή στο Παρίσι από Θεσσαλονίκη\n* Λούβρο * Βερσαλλίες * (Νορμανδία) * Euro Disney * Κήπος Κεραμεικού * Μουσείο Πομπιντού\nΚύριος προορισμός: Παρίσι\nΧαμηλότερη τιμή: 395 €\nΕπόμενες αναχωρήσεις: 23-04-2022, 30-04-2022,\n4ήμερη εκδρομή στο Παρίσι. Πάσχα 2022\nΙbis Eiffel 3* (κεντρικό)\nNovotel Eiffel 4* (κεντρικό)\nMercure Εiffel 4* (κεντρικό)\n5ήμερη εκδρομή στο Παρίσι. 25η Μαρτίου 2022\nHOLIDAY INN PORTE DE CLICHY 4* - κεντρικό\nNOVOTEL PARIS CENTRE EIFFEL 4* - κεντρικό\nΑεροπορικά εισιτήρια με επιστροφή (με RYANAIR)\n(Περιηγήσεις - ξεναγήσεις σύμφωνα με το πρόγραμμα εκδρομής.\nΈμπειρο αρχηγό - συνοδό του γραφείου.)\nΦόροι αεροδρομίου & επίναυλοι καυσίμου: RYANAIR 145€.\nΕίσοδοι μουσείων, εισιτήρια Disney και ό,τι αναφέρεται στο πρόγραμμα ως προαιρετικό ή προτεινόμενο.\n# Στην 5ήμερη εκδρομή δεν περιλαμβάνεται η 5η ημέρα του προγράμματος.\n# Στις πτήσεις της RYANAIR περιλαμβάνεται 1 χειραποσκευή (40x20x25cm) και 1 βαλίτσα καμπίνας 10k ανά άτομο (55x40x20cm).\nΘΕΣΣΑΛΟΝΙΚΗ - ΠΑΡΙΣΙ: 9:05 - 11:10\nΠΑΡΙΣΙ - ΘΕΣΣΑΛΟΝΙΚΗ: 16:10 - 20:00\nΕπιλέξιμα ξενοδοχεία με ανάλογη προσαρμογή στην τιμή:\nIBIS PORTE D’ ITALIE 3*\nRESIDOME COURBEVOIE 4*\nHYATT REGENCY ETOILE PARIS 4*\nΕκδρομή στο Παρίσι από Θεσσαλονίκη\nΠΡΟΓΡΑΜΜΑ ΕΚΔΡΟΜΗΣ - Παρίσι από Θεσσαλονίκη. Πάσχα 2022\n1η ημέρα: ΘΕΣΣΑΛΟΝΙΚΗ – ΠΑΡΙΣΙ – (Νυχτερινή περιήγηση / κρουαζιέρα στον Σηκουάνα / Μονμάρτη)\nΣυγκέντρωση στο αεροδρόμιο ΜΑΚΕΔΟΝΙΑ. Έλεγχος και πτήση για Παρίσι.\nΆφιξη στην πανέμορφη "πόλη του Φωτός" και μεταφορά στο ξενοδοχείο. Τακτοποίηση στα δωμάτια.\nΓια την πρώτη βραδιά σας στο Παρίσι προτείνουμε μια ονειρεμένη κρουαζιέρα στον ποταμό Σηκουάνα. Στη συνέχεια για όσους επιθυμούν προαιρετικά, συνεχίζουμε με επίσκεψη στον λόφο της Μονμάρτης, μια από τις πιο γραφικές γειτονιές του Παρισιού και μια μεγάλη βόλτα στα φωταγωγημένα μνημεία της πόλης. Θα δούμε το νοητό άξονα που συμπληρώνεται από τη Νέα αψίδα του Θριάμβου στην περιοχή La Defense, το κέντρο του Λούβρου, την αψίδα Καρουζέλ, τον Οβελίσκο του Λούξορ και την Αψίδα του Θριάμβου.\n2η ημέρα: ΠΑΡΙΣΙ - Περιήγηση πόλης - ΙΣΤΟΡΙΚΟ ΚΕΝΤΡΟ - ΠΥΡΓΟΣ ΑΪΦΕΛ - ΒΕΡΣΑΛΙΕΣ\nΜετά το πρόγευμά μας θα ξεκινήσουμε την περιήγησή μας στα αναρίθμητα αξιοθέατα της πόλης του Φωτός.\nΘα θαυμάσουμε τα κοσμοπολίτικα Ηλύσια πεδία, τον περίφημο Πύργο του Άιφελ, το Γκραντ και το Πετί Παλαί χτισμένα ταυτόχρονα με την εντυπωσιακή γέφυρα του Τσάρου Αλεξάνδρου του 3ου, την πλατεία Ομονοίας, η οποία μετονομάστηκε έτσι μετά την Γαλλική επανάσταση ως σύμβολο συμφιλίωσης του Γαλλικού έθνους, την όπερα Γκαρνιέ, ένα ακόμη εντυπωσιακό κτίριο, όπου θα δούμε την ξεχωριστή βασιλική είσοδο και τις προτομές των μεγάλων μουσικοσυνθετών όπως του Μότσαρντ και του Μπετόβεν, την πολυτελή πλατεία Βαν Ντομ με την στήλη του Ναπολέοντα κατασκευασμένη από το μέταλλο των κανονιών, τα οποία του αντινάχτηκαν στη μάχη καθώς και το ξενοδοχείο RITZ, από όπου ξεκίνησε η μοιραία πορεία της πριγκίπισσας Ναϊάνας, την γέφυρα των ερωτευμένων, όπως είναι σήμερα γνωστή η γέφυρα των καλλιτεχνών (Πον Ντες Αρ), όπου συρρέουν οι ανά τον κόσμο ερωτευμένοι προκειμένου να κλειδώσουν την αγάπη τους πετώντας το κλειδί στα νερά του Σηκουάνα, το νησάκι Ιλ Ντε Λα Σιτέ όπου γεννήθηκε το Παρίσι. Θα καταλήξουμε στους κήπους του Λουξεμβούργου, όπου και θα κατέβουμε από το λεωφορείο προκειμένου να απολαύσουμε τους κήπους με το ομώνυμο παλάτι κτισμένο κατά παραγγελία της Μαρίας των Μεδίκων, στη συνέχεια θα κατηφορίσουμε μπροστά από το πανεπιστήμιο της Σορβόννης και περνώντας μέσα από την γειτονία των Λατίνων θα καταλήξουμε στην Παναγία των Παρισίων, η οποία αποτελεί την πιο γνωστή εκκλησία γοτθικού ρυθμού παγκοσμίως και θα θαυμάσουμε την αρχιτεκτονική της με τις\nεντυπωσιακές αντηρίδες και τα τεράστια Βιτρό. Στη συνέχεια αναχωρούμε για τα περίφημα ανάκτορα των Βερσαλλιών. Εδώ θα ακούσουμε με λεπτομέρεια την πορεία του Βασιλιά Ήλιου, την ιστορία δηλαδή του Λουδοβίκου του 14ου. Εδώ θα μάθουμε την ιστορία της δημιουργίας μιας ολόκληρης πόλης από το μηδέν, καθώς και το γιατί το μόνο ψηλότερο κτίριο από το βασιλικό ανάκτορο είναι η εκκλησία.\nΠρώτα από όλα στις Βερσαλλίες, αξίζει μια επίσκεψη στους απέραντους και μοναδικά σχεδιασμένους κήπους, ενώ στο ανάκτορο μπορείτε να δείτε μεμονωμένα τα βασιλικά διαμερίσματα και την περίφημη αίθουσα των κατόπτρων. Για όσους δεν επιλέξουν τις Βερσαλλίες σας προτείνουμε να κάνετε μια βόλτα στη γειτονία των Λατίνων, όπου μπορείτε να επισκεφτείτε μεταξύ άλλων τα παλιά βιβλιοπωλεία, με πιο διάσημο εξ αυτών το Sheakspir and Company.\nΣτη συνέχεια σας προτείνουμε να ανηφορίσετε λίγο με προορισμό την γειτονιά του Αγίου Γερμανού. Επισκεφτείτε τη μεσαιωνική εκκλησία και απολαύστε την γειτονιά, αλλά μην παραλείψετε να πιείτε έναν καφέ σε μία από τις δύο πλέον γνωστές καφετέριες, το Cafe des Fleures και το καφέ Les Deux Magos, όπου σύχναζαν και συχνάζουν ακόμα όλων των ειδών οι στοχαστές και οι καλλιτέχνες προκειμένου να ανταλλάξουν απόψεις.\nΕπιστροφή το απόγευμα και ελεύθερος χρόνος.\nΓια το βράδυ σας προτείνουμε μια βόλτα στα Ηλύσια Πεδία. Θα ξεκινήσετε από την Αψίδα του Θριάμβου, όπου θα κατηφορίσετε τη φωταγωγημένη οδό με κατεύθυνση προς την πλατεία Ομονοίας. Όσοι το επιθυμούν μπορούν να ανηφορήσουν και πάλι, ή να κατευθυνθούν προς το παγκοσμίου φήμης Budha bar. Όσοι πάλι το επιθυμούν μπορούν να συνεχίσουνε την βόλτα, όπου περνώντας από την εκκλησία της Αγίας Μαγδαληνής θα κατευθυνθείτε προς την Όπερα Γκαρνιέ, όπου και σας προτείνουμε να καθίσετε στο Καφέ της ειρήνης (Καφέ Ντε Λα Πε). Πρόκειται για ένα καφέ το οποίο κατασκευάστηκε μαζί με την όπερα το 1872 και μάλιστα από τον ίδιο αρχιτέκτονα τον κύριο Γκαρνιέ.\n3η ημέρα: ΠΑΡΙΣΙ - ΛΟΥΒΡΟ – ΙΣΤΟΡΙΚΟ ΚΕΝΤΡΟ - PALAIS ROYAL - GALERIE VIVIENN - ΟΠΕΡΑ ΓΚΑΡΝΙΕ\nΠρόγευμα και μετάβαση στο μουσείο του Λούβρου,όπου θα μάθουμε πως αυτό το κτίριο εξελίχθηκε από οχυρό σε παλάτι και από παλάτι έφτασε να είναι το μουσείο παγκόσμιας προβολής.\nΣτη συνέχεια θα κατευθυνθούμε προς την Ελληνική πτέρυγα του μουσείου. Στην ξενάγησή μας θα δούμε στην ελληνική πτέρυγα την Αφροδίτη της Mήλου, τη Νίκη της Σαμοθράκης, τις “Εργαστίνες”, τμήμα της ζωφόρου του Παρθενώνα που χρονολογείται στο 447-438 π.Χ., την “Κενταυρομαχία”, κομμάτι από μετόπη του Παρθενώνα, αρχαιότητες από τη Σάμο που αποκτήθηκαν το 1881, το μαρμάρινο άγαλμα της Αθηνάς κ.α. Προχωρώντας θα δούμε ακόμη, τον πιο διάσημο πίνακα του Ντα Βίντσι, την περίφημη Τζοκόντα, ενώ στη συνέχεια η πορεία θα μας φέρει στον μεγάλης κλίμακας πίνακα της στέψης του Ναπολέοντα.\nΣτη συνέχεια θα επισκεφθούμε τους Κήπους του Κεραμικού, όπως ονομάζεται, ο άλλοτε βασιλικός κήπος του Λούβρου. Ενώ από εκεί, θα περπατήσουμε προκειμένου να κάνουμε μια βόλτα, η οποία όμως θα μας πάρει μακριά από τις μεγάλες λεωφόρους–Βουλεβάρδα, από τα γνωστά μνημεία του Παρισιού και θα μας να ζήσουμε για λίγα λεπτά την πόλη σαν μόνιμοι κάτοικοι. Αφήνοντας πίσω μας τους κήπους του Κεραμικού θα κατευθυνθούμε προς το Palais Royal, ένα ακόμα πολύ σημαντικό και ιστορικό κτίριο του Παρισιού κτισμένο από τον Καρδινάλιο Ρισελιε. Κατά την επίσκεψη αυτή θα περάσουμε το κτίριο από την εσωτερική του αυλή, όπου θα νιώσουμε πραγματικά πως βρισκόμαστε σε μια άλλη εποχή.\nΣυνεχίζουμε την πορεία μας με μια επίσκεψη στις γκαλερί Vivienne και Colbert, πραγματικοί προπομποί των σημερινών πολυκαταστημάτων. Πρόκειται για ένα σύμπλεγμα από σκεπαστούς διαδρόμους, περιτριγυρισμένους από πολυτελείς boutique και καφέ, τα οποία θα σας μεταφέρουν εικόνες και την αντίστοιχη ατμόσφαιρα από τις αρχές του 19ου αιώνα.\nΗ βόλτα μας θα καταλήξει στο ιστορικό κτίριο της όπερας Γκαρνιέ, την οποία σας προτείνουμε να επισκεφτείτε. Η κατασκευή της ξεκίνησε από το 1861 και ολοκληρώθηκε το 1875, προορισμένη να γίνει η έδρα της όπερας του Παρισιού. Το θέατρο αποκαλείται και Opera Garnier και ιστορικά είναι γνωστό ως Opera de Paris (Όπερα του Παρισιού) ή πιο απλά Opera, καθώς ήταν η πρωταρχική λυρική σκηνή στο Παρίσι, αλλά και έδρα του Μπαλέτου της Όπερας του Παρισιού μέχρι το 1989. Η αίθουσα του Παλέ Γκαρνιέ χρησιμοποιείται πλέον κυρίως για\nπαραστάσεις μπαλέτου. Το περίκομψο κτίριο είναι διακοσμημένο με πολύχρωμο μάρμαρο, ενώ και το εσωτερικό του είναι επίσης πλούσιο με βελούδινες και επίχρυσες λεπτομέρειες.\nΧρόνος ελεύθερος για αγορές στα πολυκαταστήματα Galleries Lafayette και Printemps.\nΕπιστροφή το απόγευμα στο ξενοδοχείο εξ ιδίων.\nΤο βράδυ προαιρετική διασκέδαση στο φημισμένο καμπαρέ Λίντο, το οποίο είναι ένα από τα καμπαρέ τα οποία κρατούν ζωντανή αυτή την\n4η ημέρα: ΠΑΡΙΣΙ - (EURO DISNEY)\nΤη σημερινή ημέρα σας προτείνουμε με την καθοδήγηση του συνοδού μας να την αφιερώσετε στον κόσμο των ονείρων της Disney. Αφήστε να σας συναρπάσουν τα χρώματα, η χαρούμενη μουσική, τα φαντασμαγορικά θεάματα, οι επιβλητικές παρελάσεις όλων των ηρώων της Disney. Σας προτείνουμε να ζήσετε στην εποχή του Φαρ Ουέστ με τα ποταμόπλοια και τα φαράγγια, να περιπλανηθείτε με το τρενάκι του Ιντιάνα Τζόουνς, να επισκεφθείτε το νησί των πειρατών με τους κρυμμένους θησαυρούς και τα μυθικά παζάρια. Γευματίστε εξ΄ιδίων σε ένα από τα 29 εστιατόρια και επισκεφθείτε τον μαγικό κόσμο της Κοιμωμένης, του Πινόκιο και του Πήτερ Παν, της Χιονάτης και των επτά Νάνων. Ταξιδέψτε στο VISIONARIUM με τον Ιούλιο Βερν και ριψοκινδυνέψτε ένα ταξίδι μεταξύ μετεωριτών και διαστημοπλοίων στο STAR TOUR.\n5η ημέρα: Παρίσι – (ΝΟΡΜΑΝΔΙΑ – ΝΤΟΒΙΛ - ΟΝΦΛΕΡ)\nΗ Γαλλία δεν είναι μόνο το Παρίσι. Γι΄ αυτό σας προτείνουμε, προαιρετικά, μια ημερήσια εκδρομή, κοντά στο Παρίσι, στις νορμανδικές ακτές, πρώτο τουριστικό θέρετρο των Παριζιάνων. Θα ανακαλύψετε την πανέμορφή και κοσμοπολιτική Ντοβίλ, τη Τρουβίλ και το παραδοσιακό και πολύ γραφικό ψαροχώρι Ονφλέρ.\nΕπιστροφή αργά το απόγευμα στο Παρίσι.\n6η ημέρα: ΠΑΡΙΣΙ – ΘΕΣΣΑΛΟΝΙΚΗ\nΤην τελευταία ημέρα στον ελεύθερο χρόνο πριν την αναχώρηση σας προτείνουμε να περιπλανηθείτε στην πλατεία της Βαστίλης, όπου δεσπόζει η ομώνυμη όπερα. Ακόμη, να περπατήσετε στη συνοικία Μαραί, που περικλείει την πλατεία Βοζ με το σπίτι του Βίκτωρος Ουγκό, το μουσείο Πικάσο, τον Άγιο Ευστάθιο.\nΕναλλακτικά, προτείνουμε να κάνετε μια βόλτα στο εμπορικό κέντρο Val d΄Europe με τα πολλά επώνυμα καταστήματα, εστιατόρια και χώρους αναψυχής, όπου ο κάθε επισκέπτης ζει την απόλαυση και την ικανοποίηση σε κάθε του δραστηριότητα. Ανακαλύψτε όλους τους επώνυμους οίκους μόδας και κάνετε τις αγορές σας στις χαμηλότερες τιμές.\nΣτη συνέχεια μετάβαση στο αεροδρόμιο για να πάρουμε την πτήση της επιστροφής για την Θεσσαλονίκη.


Πώς να τηγανίζετε λαχανίδες με πατάτες σε ένα τηγάνι: φωτογραφίες, συνταγές για τηγανητά μανιτάρια με βίντεο\nΟι μέρες της νηστείας για τους πιστούς πλησιάζουν. Αυτή τη στιγμή, δεν μπορείτε να φάτε κρέας και προϊόντα ψαριών. Ωστόσο, αισθάνομαι πεινασμένος και αρχίζουν να χρησιμοποιούνται πατάτες, ζυμαρικά, δημητριακά και φυσικά μανιτάρια. Ιδιαίτερα εκτιμώνται οι πατάτες με καντερέλες τηγανισμένες σε τηγάνι. Το πιάτο αποδεικνύεται πάντα χορταστικό και νόστιμο, προετοιμάζεται τόσο για μεσημεριανό γεύμα όσο και για δείπνο.\nΑξίζει να πούμε ότι τα μανιτάρια chanterelle είναι μια εξαιρετική επιλογή για χορτοφάγους που δεν καταναλώνουν ζωικές πρωτεΐνες. Αυτό το άρθρο μιλάει για το πώς να τηγανίζετε σωστά τις λαχανίδες με πατάτες σε ένα τηγάνι, έτσι ώστε το πιάτο να αποδειχθεί υγιεινό και ορεκτικό για όλα τα μέλη της οικογένειας. Ωστόσο, όσοι τρώνε κρέας δεν θα στερηθούν την προσοχή.\nΤηγανητές πατάτες με λαχανίδες και κρεμμύδια\nΑποδεικνύεται ένα πολύ απλό πιάτο, όπου κάθε φέτα πατάτας είναι κατακόκκινη και αρωματική, με τραγανή κρούστα. Οι τηγανητές πατάτες μαγειρεμένες με καντερέλες σε τηγάνι δεν θα χαλάσουν ποτέ, αλλά θα διατηρήσουν καλά το σχήμα τους.\n600 γραμμάρια αλυσίδες?\nΣας προτείνουμε να δείτε τη συνταγή για το μαγείρεμα πατάτας με καντέρες σε ένα τηγάνι από τη φωτογραφία με μια περιγραφή βήμα προς βήμα, έτσι ώστε η όλη διαδικασία να είναι ξεκάθαρη.\nΜετά τον προκαταρκτικό καθαρισμό, τα μανιτάρια πρέπει να πλυθούν και στη συνέχεια να βράσουν σε αλατισμένο νερό για 15 λεπτά.\nΒγάζετε με τρυπητή κουτάλα σε τρυπητό, στραγγίζετε, κρυώνετε ελαφρά και κόβετε σε κομμάτια.\nΡίχνουμε λίγο λάδι στο τηγάνι, το αφήνουμε να ζεσταθεί καλά και προσθέτουμε τα μανιτάρια.\nΤηγανίζουμε πρώτα μέχρι να εξατμιστούν τα υγρά και μετά μέχρι να ροδίσουν.\nΚαθαρίζουμε τις πατάτες, τις βάζουμε σε κρύο νερό, τις ξεπλένουμε καλά.\nΚόψτε σε μεγάλες λωρίδες και στείλτε ξανά σε κρύο νερό για να αφαιρέσετε το περίσσιο άμυλο. Αυτό θα βοηθήσει ώστε οι πατάτες να μην διαλύονται ή να κολλάνε μεταξύ τους όταν τηγανίζονται.\nΤοποθετήστε τις πατάτες σε μια πετσέτα κουζίνας και στεγνώστε τις με χαρτί κουζίνας για να φύγει η υγρασία.\nΡίχνουμε 100 ml φυτικού ελαίου σε ξεχωριστό τηγάνι και ζεσταίνουμε καλά.\nΤοποθετούμε τις πατάτες και τηγανίζουμε σε μέτρια φωτιά, ακάλυπτες, μέχρι να ροδίσει ελαφρά ο πάτος του τηγανιού. Οι πατάτες πρέπει να αναμειγνύονται πολύ σπάνια και το αλάτι μόνο στο τέλος.\nΔοκιμάστε μερικά ξυλάκια και αν είναι μαλακά στη μέση και με ένα τραγανό καφέ από πάνω, τελειώσατε.\nΣυνδυάστε τις πατάτες με τα μανιτάρια, προσθέστε πιπέρι, ανακατέψτε απαλά, περνώντας κάτω από τον πάτο με μια ξύλινη σπάτουλα.\nΠλένουμε τον άνηθο, τινάζουμε το νερό και τον ψιλοκόβουμε.\nΑποσύρουμε το πιάτο από τη φωτιά, προσθέτουμε τον άνηθο και ανακατεύουμε ξανά απαλά για τελευταία φορά.\nΜπορείτε να το σερβίρετε με κονσέρβες λαχανικών ή φρέσκες φέτες λαχανικών.\nΠώς να μαγειρέψετε λαχανίδες τουρσί με πατάτες σε ένα τηγάνι\nΚάθε νοικοκυρά ξέρει πώς να μαγειρεύει καντερέλες με πατάτες σε τηγάνι και η καθεμία έχει τα δικά της μυστικά. Αυτή η επιλογή μαγειρέματος προσφέρεται σε όσους θέλουν να κάνουν μια απλή πατάτα με μανιτάρια και κρεμμύδια ένα πραγματικό γαστρονομικό αριστούργημα.\n10 κομμάτια. πατάτες;\n1/3 κουτ zirra;\nΑλάτι και αλεσμένο πιπέρι λεμονιού - για γεύση.\nΜια λεπτομερής περιγραφή της συνταγής για τηγανητές πατάτες με καντερέλες σε ένα τηγάνι θα βοηθήσει όλους όσους θέλουν όχι μόνο να εκπλήξουν, αλλά και να ευχαριστήσουν τους αγαπημένους τους με ένα νόστιμο μεσημεριανό γεύμα.\nΤα τουρσί λιπαντικά ξεπλένονται με κρύο νερό, αφήνονται να στραγγίξουν και μετά κόβονται σε κομμάτια.\nΟι πατάτες καθαρίζονται, κόβονται σε κύβους και ξεπλένονται καλά με νερό.\nΤο τηγάνι θερμαίνεται, χύνεται το λάδι και εισάγονται το κρεμμύδι, το σκόρδο και το καρύκευμα ζίρρα κομμένα σε μισούς δακτυλίους.\nΤηγανίζονται μέχρι να μαλακώσουν, εισάγονται τα μανιτάρια, τηγανίζονται για 10 λεπτά. σε χαμηλή φωτιά.\nΜετά το νερό, οι πατάτες απλώνονται σε μια πετσέτα κουζίνας και αφήνονται να στεγνώσουν.\nΑπλώνεται σε ένα τηγάνι καλά ζεσταμένο με φυτικό λάδι και τηγανίζεται σε μέτρια φωτιά μέχρι να μαλακώσει. Σε αυτή την περίπτωση, οι πατάτες πρέπει να ανακατεύονται μόνο 3-4 φορές και πολύ προσεκτικά.\nΣε ένα τηγάνι ανακατεύονται τα μανιτάρια, τα κρεμμύδια και οι πατάτες, αλατίζονται κατά βούληση, πιπέρι και προστίθενται ψιλοκομμένα κρεμμύδια.\nΑνακατεύουμε καλά μια φορά και σερβίρουμε με κονσέρβα ντομάτες και αγγούρια.\nΠώς να τηγανίζετε λαχανίδες με πατάτες και πελτέ ντομάτας σε ένα τηγάνι\nΣύμφωνα με τη συνταγή για το μαγείρεμα πατάτας με καντερέλες σε τηγάνι με την προσθήκη πελτέ ντομάτας, λαμβάνεται ένα εκπληκτικά νόστιμο και υγιεινό πιάτο για όλα τα μέλη της οικογένειας. Παρασκευάζεται με φρέσκες λαχανίδες, αλλά προστίθενται μια χούφτα ξερά, που θα εμπλουτίσουν τη γεύση και το άρωμα του φαγητού.\n7-9 τεμ. πατάτες;\nΜια χούφτα ξερά λιπαντικά.\nΠώς να τηγανίζετε λαχανίδες με πατάτες σε ένα τηγάνι, μάθετε από τη λεπτομερή περιγραφή.\nΡίξτε τα ξερά μανιτάρια με νερό και αφήστε το όλο το βράδυ, στη συνέχεια ξεπλύνετε και κόψτε.\nΠλένουμε τις φρέσκες λαχανίδες, τις κόβουμε και τις ανακατεύουμε με τις στεγνές.\nΤηγανίζουμε σε λάδι μέχρι να ροδίσουν και κόβουμε το κρεμμύδι σε μισούς δακτυλίους, τσιγαρίζουμε για 10 λεπτά.\nΚαθαρίζουμε τις πατάτες, τις πλένουμε και τις κόβουμε σε λωρίδες, ξεφλουδίζουμε και κόβουμε τα καρότα σε μικρούς κύβους.\nΣε ξεχωριστό τηγάνι, τηγανίζουμε τις πατάτες και τα καρότα μαζί μέχρι να μαλακώσουν.\nΣυνδυάστε τις πατάτες, τα καρότα, τα κρεμμύδια και τα μανιτάρια σε ένα δοχείο, αλάτι.\nΣυνδυάστε τον πελτέ ντομάτας και το νερό, ανακατέψτε, ρίξτε τις πατάτες με τα μανιτάρια.\nΑνακατεύουμε, σκεπάζουμε και σιγοβράζουμε σε χαμηλή φωτιά για 15 λεπτά και μετά γαρνίρουμε με βότανα όταν σερβίρουμε.\nΠατάτες με κατεψυγμένες λαχανίδες και φιλέτο κοτόπουλου σε τηγάνι: συνταγή με βίντεο\nΔεν θέλω να αγνοήσω αυτούς που αγαπούν τις πατάτες με μανιτάρια και κρέας. Για αυτήν την επιλογή, είναι καλύτερο να παίρνετε μανιτάρια κατεψυγμένα και κρέας κοτόπουλου. Οι πατάτες με κατεψυγμένες κανταρέλες σε τηγάνι με κοτόπουλο είναι ένα νόστιμο και θρεπτικό πιάτο.\n200 g φιλέτο κοτόπουλου?\n200 ml μαγιονέζα + 100 ml νερό;\nΔείτε ένα βίντεο με το μαγείρεμα της πατάτας με λαχανίδες σε ένα τηγάνι με κοτόπουλο.\nΜετά την απόψυξη, κόψτε τα μανιτάρια σε κύβους, βάλτε τα σε ένα τηγάνι, όπου ζεσταίνεται το φυτικό λάδι και τηγανίστε για 10 λεπτά.\nΕισάγετε 2 κ.σ. μεγάλο. βούτυρο και τηγανίζουμε ξανά για 5 λεπτά.\nΚαθαρίζουμε τις πατάτες, τις ξεπλένουμε και τις κόβουμε σε κύβους, τις βάζουμε σε ξεχωριστό τηγάνι και τις τηγανίζουμε στο βούτυρο μέχρι να ροδίσουν.\nΚόβουμε το φιλέτο κοτόπουλου σε κομμάτια, το βάζουμε στο τηγάνι και το τσιγαρίζουμε για 15 λεπτά. σε δυνατή φωτιά.\nΒάλτε όλα τα υλικά σε ένα δοχείο - μια βαθιά κατσαρόλα, αλάτι, προσθέστε μαγιονέζα με νερό και σιγοβράστε σε χαμηλή φωτιά για 20 λεπτά.\nΝόστιμο πιάτο με λαχανίδες και πατάτες σε κρέμα γάλακτος σε ένα τηγάνι\nΤα λιπαντικά σε ξινή κρέμα με πατάτες σε τηγάνι είναι ένα εκπληκτικά νόστιμο πιάτο.\nΗ συνταγή για το μαγείρεμα των πατατών με καντερέλες σε ένα τηγάνι με ξινή κρέμα περιγράφεται σταδιακά.\nΚόβουμε τα καθαρισμένα μανιτάρια σε κυβάκια και τα τηγανίζουμε στο λάδι μέχρι να ροδίσουν.\nΚαθαρίζουμε τις πατάτες, τις κόβουμε σε κύβους και τις τηγανίζουμε επίσης μέχρι να μαλακώσουν.\nΑνακατεύουμε, αλατίζουμε, ρίχνουμε την κρέμα γάλακτος και σιγοβράζουμε για 15 λεπτά σε χαμηλή φωτιά.\nΠατάτες με καντερέλλες και σκόρδο σε κρέμα γάλακτος\nΕάν προσθέσετε σκόρδο σε πατάτες και μανιτάρια μαγειρεμένα με κρέμα γάλακτος σε ένα τηγάνι, αυτό θα προσθέσει μια ιδιαίτερη πικάντικη γεύση.\n700 γραμμάρια αλυσίδες?\nΑλάτι και αλεσμένο πιπέρι για γεύση.\nΠροτείνεται να δείτε βήμα-βήμα φωτογραφίες από το μαγείρεμα τηγανητών πατατών με καντερέλες σε ένα τηγάνι.\nΚαθαρίζουμε τις πατάτες και τα μανιτάρια, κόβουμε σε κύβους και τηγανίζουμε χωριστά σε φυτικό λάδι μέχρι να μαλακώσουν.\nΣυνδυάστε το λιωμένο σκόρδο και την ξινή κρέμα, ανακατέψτε καλά.\nΣυνδυάστε τα μανιτάρια και τις πατάτες σε μια κατσαρόλα, αλάτι και πιπέρι.\nΠεριχύνουμε με κρέμα γάλακτος και σάλτσα σκόρδου, ανακατεύουμε και σιγοβράζουμε για 15 λεπτά. κάτω από κλειστό καπάκι σε χαμηλή φωτιά.\nΣβήνουμε τη φωτιά, αφήνουμε την κατσαρόλα στο μάτι της κουζίνας να εμποτιστεί το πιάτο και διακοσμούμε με μυρωδικά.


> Δήμος Αντιχασίων\nΧάρτης του Δήμου Λιβαδίου\nΟ Δήμος Αντιχασίων έχει έδρα την Κρανιά (Κρανέα Ελασσόνας) και βρίσκεται στα ανατολικά της Επαρχίας Ελασσόνας, σε μια περιοχή η οποία είναι κατά κύριο λόγο ορεινή. Εκεί εκτείνεται η οροσειρά των Αντιχασίων, απέναντι από τα Χάσια, στην οποία οφείλει και το όνομά του ο δήμος.\nΗ περιοχή θα μπορούσε να χαρακτηριστεί σαν δύσβατη και πετρώδης και, ως εκ τούτου, όχι ιδιαίτερα εύφορη. Στην περιοχή συναντώνται αρκετοί βοσκότοποι, ενώ οι καλλιέργειες επικεντρώνονται κύρια στα καπνά και στα σιτηρά. Στις κυριότερες ασχολίες των κατοίκων συγκαταλέγονται η γεωργία και η κτηνοτροφία. Τα κοπάδια των αιγοπροβάτων είναι τα πολυπληθέστερα, ενώ αυτά των βοοειδών είναι περιορισμένα.\nΗ κεντρική πλατεία της Κρανιάς\nΟ Δήμος Αντιχασίων είναι ένας νεοσύστατος δήμος, δημιουργήθηκε με την εφαρμογή του νόμου Καποδίστρια το 1999 και περιέλαβε, εκτός από την Κρανιά, άλλους δύο οικισμούς, την Άκρη και το Λουτρό.\nΔιοικητικά ο δήμος αποτελείται από τρία Δημοτικά Διαμερίσματα καθένα από τα οποία έχει το δικό του Τοπικό Συμβούλιο επικεφαλής του οποίου είναι ο Πρόεδρος. Ο Δήμος διοικείται από το Δημοτικό Συμβούλιο. Στον πίνακα που ακολουθεί φαίνονται τα Δημοτικά Διαμερίσματα του Δήμου Αντιχασίων.\nΓια τη διευκόλυνση των δημοτών στις συναλλαγές τους με τις δημόσιες υπηρεσίες ο δήμος καθιέρωσε τη λειτουργία Κέντρου Εξυπηρέτησης Πολιτών (ΚΕΠ, τηλ.: 24930 51 615). Ακόμα, υπό την εποπτεία του δήμου λειτουργεί ξενώνας καθ' όλη τη διάρκεια του έτους.\nΔήμος Αντιχασίων - Δημοτικά Διαμερίσματα\n1. Δημοτικό Διαμέρισμα Κρανέας (Κρανιάς)\n2. Δημοτικό Διαμέρισμα Άκρης\n3. Δημοτικό Διαμέρισμα Λουτρού\nΤηλ.: 24930 51 526\nΦαξ: 24930 51 216\nΤηλ.: 24930 51 615\nΦαξ: 24930 52 262\nΤηλ.: 24930 51 900\nΤηλ.: 24930 51 317


KATology ®: Μαΐου 2011\nΓυμνή, στην άκρη του καναπέ.\nΜε 2 βελόνες πλεξίματος να πλέκεις τις λέξεις που θα φορέσεις στο κορμί σου μετά. Να ξεχωρίζεις τις κόκκινες από τις μαύρες με σχέδια στις μανσέτες και στο γιακά. Τα χέρια σου δουλεύουν ασταμάτητα, το βλέμμα σου μαγνητισμένο από την πανσέληνο έξω απ’ το παράθυρό σου. Τα Θέλω σου σερβιρισμένα με πάγο σε ψηλό ποτήρι ακουμπισμένα μπροστά σου. Διψάς αλλά δεν σταματάς να πλέκεις… Δεν προλαβαίνεις λες, κι ο πάγος λιώνει. Τα Θέλω σου νερωμένα επειδή βιάζεσαι να ντυθείς. Κι οι λέξεις γίνονται ζακέτα που τυλίγεται στο σώμα σου, κλείνει το κουμπί στο στήθος γύρω απ’ τη λέξη «κλεμμένες» και παρακάτω το δεύτερο στη λέξη «στιγμές». Και μέσα εσύ, ανέγγιχτη όπως τα Θέλω σου. Σε ζορίζουν τα κουμπιά, μια ζώνη χρειάζεσαι, να τη δένεις στη μέση, να τη φέρνεις βόλτα, ένα τραγούδι σε πλέξη αλυσίδα, να μην ξεχειλώνει και να μην θυμίζει τίποτε.\nΚαλυμμένη με τις λέξεις της ζωής της στην άκρη του καναπέ.\nΓυμνό σκυμμένο στην άκρη του καναπέ, 2003\nΛάδι σε μουσαμά (20x30εκ) του Γιώργου Ρόρρη\n(Μανχάτταν. Μέσα στην παρακμιακή ατμόσφαιρα ενός φτηνού δωματίου, ένας άντρας και μια γυναίκα συζητούν. Η οικονομική τους κατάσταση αλλά και η προσωπική τους σχέση βρίσκεται στα όρια της εξαθλίωσης. Ο Άντρας εκφράζει την επιθυμία να κάνουν μαζί ένα νέο ξεκίνημα. Η Γυναίκα μέσα από ένα μονόλογο - ξέσπασμα δηλώνει τη θέλησή της να απομονωθεί σε ένα μικρό ξενοδοχείο, μακριά από γνωστούς και φίλους. Ανώνυμη μέσα στο ανώνυμο πλήθος, ελπίζει να βρει τη ψυχική της ηρεμία. Το απόσπασμα δείχνει πώς ονειρεύεται τη νέα ζωή της.)\n... Κάποια μέρα θα κοιτάξω στον καθρέφτη και θα δω ότι τα μαλλιά μου έχουν αρχίσει να γίνονται γκρίζα και για πρώτη φορά θ’ ανακαλύψω ότι έζησα σ’ αυτό το μικρό ξενοδοχείο, με ένα ψεύτικο όνομα, χωρίς καθόλου φίλους ή γνωστούς, ή κανενός είδους σχέσεις, για εικοσιπέντε ολόκληρα χρόνια. Θα με ξαφνιάσει λίγο αλλά δεν θα τρομάξει καθόλου. Θα είμαι ευχαριστημένη που ο χρόνος θα έχει περάσει τόσο εύκολα. Μια φορά στο τόσο θα πηγαίνω στον κινηματογράφο. Θα κάθομαι στις πίσω σειρές με όλο αυτό το σκοτάδι γύρω μου και με κείνες τις φιγούρες ακίνητες στο πλάι μου, χωρίς να με προσέχουν. Βλέποντας την οθόνη. Φανταστικός κόσμος. Ο κόσμος των παραμυθιών. Θα διαβάζω μεγάλα βιβλία και το ημερολόγιο των νεκρών συγγραφέων. Θα νιώθω πιο πολύ κοντά τους, πολύ περισσότερο από ότι ένιωσα ποτέ για ανθρώπους που γνώρισα, προτού να φύγω από τον κόσμο. Θα είναι γλυκείς και ψυχρή αυτή η φιλία μου με τους νεκρούς ποιητές γιατί δεν θα μπορώ να τους αγγίζω ούτε και ν’ απαντάω στις ερωτήσεις τους. Θα μου μιλάνε και δεν θα περιμένουν να τους απαντήσω.\n(Μτφρ. Κ. Μητροπούλου, Απόσπασμα)\nΟυίλλιαμς Τ., Θεατρικά, εκδ. Γκοβόστης, Αθήνα x.x., σ. 180\nO Robert Montgomery είναι ένας ποιητής του δρόμου. Ζει κι εργαζεται στο Λονδίνο όπου οι δρόμοι μεταμορφώνονται στο χαρτί που θα τρέξουν οι στίχοι του. Τα ποιήματά του θα τα βρείτε σε μεγάλα billboards και σε τεράστιες κατασκευές neon.\nΜήπως σ' αυτή τη χώρα που γέννησε την ποίηση το κράτος να παρότρυνε και τους δικούς μας ποιητές να χρησιμοποιήσουν περισσότερα και νέα μέσα;\nΠως τρεμοπαίζουν τα φωτάκια στην Αθήνα κι απόψε το βράδυ… Στην Αχαρνών, στην Πατησίων, στην Φυλής. Καντήλια που ανάβουν και σβήνουν στον πρώτο αεράκι. Χωρίς προφυλάξεις. Ποιος να γίνει η ασπίδα σου? Ποιος να σου τείνει το χέρι για βοήθεια στις μέρες που ζούμε; Μόνο γροθιά… Δεν θέλω να πιστεύω ότι τα επεισόδια σήμερα, χθες, μέρες πριν, σημάνουν το τέλος μιας εποχής. Δεν είναι αυτή κληρονομιά για τους δικούς μας, ούτε ταιριάζει σ’ αυτόν τον τόπο που χωρίς τους περισσότερους από εμάς είναι ο ομορφότερος στον κόσμο.\nΗ Αθήνα σκουπίζει τις πληγές της αλλά στα χρόνια του ΔΝΤ και το βαμβάκι είναι ακριβό...\nΚαληνύχτα και φέρτε όνειρα στην θέση του φόβου, πολύχρωμα σαν τους ανθρώπους γύρω μας.\n*κατά το Αθηνά & Φοίβος\n(Μια πιο ολοκληρωμένη σκέψη στο θέμα της προηγούμενης ανάρτησης)\nΞέρεις πόσα σύμβολα έχεις την δυνατότητα να σχηματίσεις με το πληκτρολόγιό σου; Πολλά! Να εκφράσεις αισθήματα που άλλοτε θα κοκκίνιζες να τα ξεστομίσεις ή να τα γράψεις στο χαρτί.\nΜεγάλωσα στην εποχή που το ίντερνετ δεν ήταν καν επιστημονική φαντασία κι ας υπήρχε σε μία πρώιμη μορφή στην άλλη άκρη του Ατλαντικού. Που τα τηλέφωνα είχαν καλώδια και ήσουν μάγκας αν πεταγόσουν στην φίλη σου απέναντι με τον ασύρματο που είχες φέρει από το εξωτερικό. Το πιο γρήγορο πληκτρολόγιο ήταν αυτό της ηλεκτρικής IBM με την κεφαλή-μαργαρίτα (θεός σχωρέστην).\nΤα ραβασάκια γράφονταν κάτω από το θρανίο, στο βοηθητικό ράφι και δεν έκλειναν με σμάιλ, στην καλύτερη των περιπτώσεων εάν ήσουν ριψοκίνδυνος έβαζες και μία καρδιά. Αν η καψούρα σε είχε λυγίσει οι καρδιές ήταν 2 πλεγμένες με βελάκι.\nΔεν είμαι χόμο σάπιεν, νεάτερνταλ ή κάτι τέτοιο. Είμαι απλά αυτή που έζησε την εφηβεία της λίγο πριν εμφανιστούν τα κινητά και η δος (όπου δος πάει πακέτο με μαυρόασπρη οθόνη ντουλάπα).\nΤα ραντεβού μου δεν ορίζονταν από ένα εσ-εμ-ες αλλά από ένα τηλεφώνημα συνήθως παρουσία περίεργου γονιού. «Πού πας?... Να μας τηλεφωνήσεις αν αργήσεις» «Από πού?» «Πάρε και ψιλά μαζί σου» (δλδ βρες κόκκινο τηλέφωνο αλλιώς γύρνα σπίτι).\nΚαι μετά ξεκινά το καρδιοχτύπι, θα ‘ναι εκεί; (άτιμο φόουρσκουέαρ άργησες πολύ), τι σκέφτεται άραγε; (τουήτ, τουήτ, τουήτ!), με ποιους; (μία γουώλ πικ, μία τουήτ πίκ, κάτι)… Και οι κολλητές σου αλλού, χωρίς ένα πι-εμ, ένα ντι-εμ, ένα τουήτ, ένα ες εμ ες, ένα σμάιλ για γκουντ λάκ!\nΚάποια βράδια στην καφετέρια της γειτονιάς να ανταλλάσεις βλέμματα με τον απέναντι, να κοκκινίζουν τα μαγούλα σου σαν τον χυμό σου με την γραναδίνη και να μην έχετε ένα κινητό με μπλου τουθ για να γνωριστείτε καλύτερα. (χμ, μην σου μπαίνουν ιδέες τώρα!)\nΝα ξεροσταλιάζεις δίπλα σε ένα τηλέφωνο γκουμούτσα ή ένα πιο γκλάμορους πολύχρωμο της σγουώτς(!), να αφήνεις μηνύματα με μολύβι πάνω στο θρανίο και να τα τσεκάρεις μετά το διάλειμμα, να εύχεσαι μην σηκώσει ο μπαμπάς σου το τηλέφωνο (γκουμούτσα) και τον τρομάξει όταν σε πάρει για την ώρα του ραντεβού… αχ… προβλήματα όμορφα που είχαμε εκείνη την εποχή. Αν το χότ σποτ ήταν η μπλου λέικ, η βερόνα, η αρκαδία ή το πάρκο (χωρίς γκάλοπ στο φέισμπουκ)… Αν το παπάκι (δίτροχο – όχι σιφτ 2) θα περνούσε από το σπίτι δεύτερη φορά γκαζωμένο τότε θα σήμαινε «είμαι στη γωνία σε περιμένω» (τύφλα να έχει το εμ εμ ες) …\nΣήμερα στέλνω σμάιλς, γουίνκς, χάγκζ εν κίσσιζ, λιγότερα απ΄όσα παίρνω, κλείνω το μάτι ή βγάζω την γλώσσα έξω (αγαπημένο μου Ρ). Ανταλλάσω κουβέντες σε διάφορες γλώσσες και πατάω λάικ στις φωτό που έχουν νόημα. Ακούω τα τραγούδια που μου στέλνουν με λινκ και αφιέρωση στο ίνμποξ και χαμογελώ. Του στέλνω ένα μήνυμα «κοιμάσαι?» και χτυπά το τηλέφωνό μου. Το ίδιο μπορεί να συμβεί στο εμ ες εν ή στο σκάιπ.\nΚι είναι πάντα και κείνο το άλλο φλερτ, που δεν τον ξέρεις τον άλλον, που ξέρεις μόνο το άβατάρ του, ένα ΑΚΑ, δεν έχετε βρεθεί ποτέ κι όμως, φλερτάρετε καθημερινά με γκουντμόρνιν και γκουντνάιτ κι ίσως κάποτε να μάθεις ότι ήταν φέικ, ένας χονδρός μπάρμπας από το Αϊντάχο μασκαρεμένος στα δικά σου τα γούστα, ίσως κι όχι, ίσως ο πρίγκιπας να ήταν πάντα πρίγκιπας πριν γίνει και δικός σου.\nΦλερτ, παγκόσμια λέξη! Κοζάρω, κορτάρω, φλερτάρω… Όλα αυτά συνήθως σε μετρημένους χαρακτήρες. Ανάλογα το μέσο που χρησιμοποιώ.\nΣε βλέπω στο τουίτερ και σου χαμογελώ.\nΣου στελνω ματακια και καρδουλες και σκέφτομαι πως σε μιαν άλλην έποχή όχι πολύ μακριά από την σημερινή, το φλέρτ ήταν κάτι τελείως διαφορετικό, χωρίς πληκτρολόγια και κινητά.\nΌσο κι αν αλλάζει ο κόσμος και η επικοινωνία το βαθύτερο νόημα είναι ότι δεν παύει να υπάρχει σε όποια της μορφη...\nΦλερτάρω, φλέρταρα, θα φλερτάρω.\nΈχω τρεις οδοντόβουρτσες, τουλάχιστον, μία σε κάθε σπίτι.\nΤρία νεσεσέρ με τα απαραίτητα, κλάμερ, βούρτσες, τσιμπίδια, πούδρες, ένα σε κάθε σπίτι για περίπτωση ανάγκης που ίσως να ξεχαστώ.\nΌλα αυτά μοιρασμένα σε 500 χλμ.\nΣτο ένα σπίτι έχω φυλαγμένες και κασέτες, από αυτές που θα δείχνω κάποτε στα ανίψια μου και θα αναρωτιούνται τι ακριβώς κοιτούν.\nΈχω παντού φωτογραφίες των αγαπημένων μου και μουστάρδα μάιλντ στο ψυγείο.\nΈχω αρρωστήσει και στα τρία, έχω αγαπήσει και στα τρία, έχω επιθυμήσει το ένα ή το άλλο πολλές φορές.\nΈχω γράψει στους τοίχους των δύο με μαρκαδόρο και κηρομπογιά, έχω την αγαπημένη μου γωνιά σε κάθε ένα από αυτά, έχω παντού κάποια ρούχα κι από έναν μεγεθυντικό καθρέφτη.\nΣε αυτόν αντανακλάται -σαν κοκκινο σπυράκι που πονά- η απουσία σου κάθε φορά που δεν είσαι εκεί.


Nonews-NEWS: Ανησυχεί η Ιταλία...\nΑνησυχεί η Ιταλία...\nΜεγάλη η αύξηση των νεκρών και των κρουσμάτων...\nΜεγάλη αύξηση των νεκρών από κορονοϊό καταγράφηκε την Πέμπτη στην Ιταλία. Το τελευταίο εικοσιτετράωρο έχασαν την ζωή τους από τον ιό 445 άνθρωποι και καταγράφηκαν 34.505 νέα περιστατικά.\nΣυνολικά, πραγματοποιήθηκαν 219.884 διαγνωστικά τεστ. Την... Τετάρτη έχασαν την ζωή τους 352 άνθρωποι, με 30.550 περιστατικά. Ο Τζιάνι Ρέτσα, διευθυντής του τομέα πρόληψης του ιταλικού υπουργείου υγείας, τόνισε ότι «τα νέα αυτά στοιχεία δεν αποτελούν θετικό μήνυμα».\nΠρόσθεσε επίσης ότι «η διαφορά σε σχέση με τον περασμένο Μάρτιο, είναι ότι τώρα καταγράφονται κρούσματα σε όλη την ιταλική επικράτεια». Το ποσοστό θετικών αποτελεσμάτων επί των τεστ που διενεργήθηκαν από την Τετάρτη μέχρι την Πέμπτη, είναι 15,69%.


Οικονομία24: Από μικρό και από τρελό...\nΤην έριξε πάλι τη βόμβα του ο Γιαν(ν)ης Βαρουφάκης. Κατά εντολή Τσίπρα, λέει απειλούσε τους Ευρωπαίους με αποχώρηση της Ελλάδας από το ευρώ, ενώ "εκβίαζε" και τον επικεφαλής της ΕΚΤ κ. Ντράγκι με κούρεμα ομολόγων.\nΔε νομίζω ότι λέει ψέμματα ο κ. Βαρουφάκης. Και επιβεβαιώνει την αμετροέπεια της\nελληνικής διαπραγματευτικής τακτικής, όπως αυτή εκφράστηκε από την κυβέρνηση Τσίπρα.\nΗ νέα παρέμβαση Βαρουφάκη, ανεξάρτητα από τις προσωπικές επιδιώξεις και σκοπιμότητες του πρώην υπουργού, έρχεται να αναδείξει την αναγκαιότητα να ερευνηθούν σε βάθος όσα συνέβησαν εκείνη την περίοδο. Τα οποία οδήγησαν την κοινωνία σε περαιτέρω εξαθλίωση και απομόνωσαν την Ελλάδα από τους εταίρους της καθιστώντας την έναν επικίνδυνο και αναξιόπιστο συνομιλητή.\nΚαι σε αυτή τη στρατηγική οφείλεται η σκληρή στάση των δανειστών ως προς τη συμφωνία που επέβαλαν στον Έλληνα πρωθυπουργό πέρυσι το καλοκαίρι. Και που συνεχίστηκε μέχρι τώρα, καθώς διαπίστωσαν ότι συστηματικά εφαρμοζόταν πολιτική χρονοκαθυστέρησης στην υλοποίηση των συμφωνηθέντων. Τα οποία δεσμεύεται και πάλι τώρα ότι θα εφαρμόσει μαζί με τα ακόμη σκληρότερα μέτρα που εκ νέου επιβλήθηκαν...\nΗ υπόθεση του grexit δεν είναι ούτε ασήμαντη, ούτε αθώα. Ακόμα και η παράμετρος που θέτει ο κ. Βαρουφάκης περί... "αδειάσματός" του από τον κ. Δραγασάκη, είναι υπαρκτή. Και έρχεται να δώσει τεκμήριο αλήθειας στα όσα υποστηρίζει. Γιατί πράγματι ο κ. Δραγασάκης ήταν από τους μάλλον ελάχιστους στον ΣΥΡΙΖΑ πού ούτε να ακούσει δεν ήθελε το ενδεχόμενο εξόδου της χώρας από το ευρώ. Και δεν διατηρούσε μάλιστα - και ακόμα έτσι είναι...- ιδιαίτερα καλές σχέσεις με το περιβάλλον του Μαξίμου.\nΗταν όμως διαπραγματευτική τακτική; Ή μήπως και πραγματικός στόχος πέρυσι την άνοιξη το grexit; Άσχετα αν άλλαξε γραμμή την ύστατη ώρα ο κ. Τσίπρας υπό τον φόβο της πλήρους διάλυσης μετά και το κλείσιμο των τραπεζών. Γιατί το γεγονός είναι ότι φτάσαμε πολύ κοντά σε αυτό. Η ομολογία του κ. Σόιμπλε περί διαφωνίας του με την καγκελάριο Μέρκελ γύρω από την έξοδο της Ελλάδας από την Ευρωζώνη, δείχνει πόσο αληθινός υπήρξε ο κίνδυνος.\nΔεν είναι ξεκάθαρο για ποιο λόγο ο κ. Βαρουφάκης επέλεξε να ξαναεκθέσει τον κ. Τσίπρα για την υπόθεση αυτή στο συγκεκριμένο timing. Είναι ωστόσο ξεκάθαρο ότι μέσα από την παρέμβαση αυτή που βεβαίως στοχεύει ευθέως και στην ανάδειξη της ευθύνης του κ. Τσίπρα και στον εξωραϊσμό του δικού του ρόλου, πλήττεται ενδεχομένως η αξιοπιστία και της νέας συμφωνίας, μέσα από το "κάρφωμα" των εντολών του πρωθυπουργού προς τον υπουργό του. Ακόμη και αν αυτό δεν επηρεάσει άμεσα, είναι δεδομένο ότι θα καταγραφεί ως ένα αδιάκοπο καμπανάκι κινδύνου από την πλευρά των "θεσμών" σε σχέση με τις πραγματικές προθέσεις του σημερινού συνομιλητή τους. Και δεν πρέπει να λησμονούμε ότι η χώρα πάσχει στο θέμα της αξιοπιστίας και της εμπιστοσύνης.\nΒεβαίως όλα αυτά δεν ενισχύουν -όπως ίσως νομίζει- το προφίλ του ίδιου του κ. Βαρουφάκη. Του οποίου ο ρόλος στην όλη υπόθεση της διαπραγμάτευσης και οι πραγματικές επιδιώξεις όπως και τα κίνητρά του, παραμένουν ομιχλώδη. Βεβαίως ο κ. Βαρουφάκης είναι όπως έχουμε δει μία ιδιαίτερη αν όχι ιδιόμορφη προσωπικότητα. Με συγκεκριμένες θεωρίες και εμμονές. Σε σημείο που να δημιουργούνται πολλά ερωτηματικά για την διαύγεια αρκετών σκέψεων και δράσεών του. Βεβαίως, αυτό δεν ακυρώνει την ορθότητα αρκετών αποκαλύψεών του. Άλλωστε όπως λέει και ο λαός, από μικρό και από τρελό μαθαίνεις την αλήθεια. Και προφανώς ο κ. Βαρουφάκης είναι... αρκετά μικρός ακόμα...\nΑναρτήθηκε από i.faitatzoglou στις 8:30 π.μ.


03c9d9b84d9c488098009b190b7b938b by Giorgos Marinos - issuu\nΠΡΟΚΗΡΥΞΗ ΑΓΩΝΑΣ ΦΑΛΗΡΟ - ΒΑΡΚΙΖΑ 2013 20η Απριλίου 2013 1.\nΟΡΓΑΝΩΤΗΣ ΟΜΙΛΟΣ Ο Ναυτικός Αθλητικός Όμιλος Βάρης - Βάρκιζας, προκηρύσσει τον αγώνα ανοικτής θαλάσσης «ΦΑΛΗΡΟ – ΒΑΡΚΙΖΑ 2013». Ο αγώνας θα διεξαχθεί το Σάββατο 20η Απριλίου 2013.\nΤΟΠΟΣ ΔΙΕΞΑΓΩΓΗΣ Ο αγώνας θα διεξαχθεί στην περιοχή που καθορίζεται από τον Φαληρικό Όρμο έως τον Όρμο της Βάρκιζας.\n3.1.1 Η διεύθυνση της Γραμματείας και της Επιτροπής Αγώνος είναι η ακόλουθη: Ναυτικός Αθλητικός Όμιλος Βάρης – Βάρκιζας Τηλ : 210 8974305 Fax : 210 9653593 Email : naovv.sail@gmail.com Web site : www.naovv.gr 3.2\nΗ Γραμματεία λειτουργεί από Τρίτη έως Παρασκευή 13:30-17:30 & Σάββατο & Κυριακή 10:00 – 17:30.\nΚΑΝΟΝΙΣΜΟΙ Η ιστιοδρομία του αγώνα θα διεξαχθεί σύμφωνα με τους παρακάτω κανονισμούς όπως αυτοί ισχύουν την ημερομηνία διεξαγωγής του αγώνα :  Οι Διεθνείς Κανονισμοί Ιστιοδρομιών της ISAF 2013-2016 (RRS).  Ο ισχύον Αθλητικός Νόμος.  Ο Διεθνής Κανόνας ORC Rating Systems 2013 - ORC International & ORC Club.  Ο Διεθνής Κανόνας καταμέτρησης IMS Rule 2013.  Ο Διεθνής Κανονισμός IRC 2013  Ο ειδικός κανονισμός ασφαλείας για αγώνες ιστιοπλοΐας ανοικτής θαλάσσης I.S.A.F. Offshore Special Regulations 2012 -2013.  Ο αγώνας κατατάσσεται στην κατηγορία 3 του παραπάνω κανονισμού. Όλα τα σκάφη θα πρέπει να έχουν VHF με τα κανάλια 16 & 72.\nΟι Προσθήκες της EIO/EAΘ στους Διεθνείς Κανόνες Ιστιοδρομιών για το 2013. Η παρούσα Προκήρυξη Αγώνων, οι Οδηγίες Πλου και τυχόν τροποποιήσεις τους. Σε περίπτωση αντίφασης υπερισχύουν οι Οδηγίες Πλου.\nΧΟΡΗΓΟΣ ΤΗΣ ΔΙΟΡΓΑΝΩΣΗΣ Σε περίπτωση χορηγού, ο διοργανωτής Όμιλος δύναται να απαιτήσει από τα συμμετέχοντα σκάφη να επιδείξουν λογότυπο του χορηγού, σύμφωνα με τον κανόνα 20.4.1. του Κανονισμού 2013 της ISAF (ISAF Advertising Code).\n7. 7.1 7.2 8.\nΔΙΑΦΗΜΙΣΕΙΣ Ισχύει ο Κανονισμός 2013 της ISAF (ISAF Advertising Code) και ως εκ τούτου τα σκάφη που επιθυμούν να φέρουν ατομική διαφήμιση κατά την διάρκεια του αγώνα πρέπει να είναι σύμφωνα με τις απαιτήσεις του προαναφερόμενου κανονισμού και επιπλέον με όσα ορίζει σχετικά η Εθνική τους Αρχή. Η εφαρμογή των διατάξεων του Κανονισμού 2013 της ISAF (ISAF Advertising Code), θα ισχύει από την 08:00 του Σαββάτου 20 Απριλίου μέχρι την Κυριακή 21 Απριλίου 2013 και ώρας 12:00. Σκάφη που φέρουν ατομική διαφήμιση πρέπει να έχουν σχετική έγκριση από την Εθνική τους αρχή και να το δηλώσουν στην δήλωση συμμετοχής. ΔΙΚΑΙΩΜΑ ΣΥΜΜΕΤΟΧΗΣ Στον αγώνα γίνονται δεκτά σκάφη καταμετρημένα κατά ORC international, ORC Club και IRC (endorsed) ολικού μήκους ίσου ή μεγαλύτερου των 6.5 μέτρων και με έγκυρο Πιστοποιητικό Καταμετρήσεως 2013. Το δικαίωμα συμμετοχής ορίζεται σε 20 €. ΔΗΛΩΣΕΙΣ ΣΥΜΜΕΤΟΧΗΣ\n8.1 Οι δηλώσεις συμμετοχής πρέπει να υποβληθούν στην γραμματεία του Ν.Α.Ο.Β.Β. το αργότερο μέχρι την Πέμπτη 18 Απριλίου 2013 και ώρα 17:00. 8.2 Οι δηλώσεις συμμετοχής πρέπει να είναι γραμμένες στο ειδικό έντυπο δηλώσεως συμμετοχής. (Υπάρχει διαθέσιμο στο site του Ομίλου www.naovv.gr). 8.3 Κάθε δήλωση συμμετοχής θα συνοδεύεται από:  Αντίγραφο έγκυρου πιστοποιητικού καταμέτρησης 2013, όπως απαιτούν η Εθνική Αρχή και οι κανονισμοί της κλάσης.  Ασφαλιστήριο συμβόλαιο του σκάφους εν ισχύ.  Κατάσταση πληρώματος.  Το αντίτιμο του δικαιώματος συμμετοχής  Έγκριση της χορηγίας, εάν το σκάφος φέρει διαφήμιση. 8.4 Δεν θα γίνει δεκτή συμμετοχή σκάφους στον αγώνα, αν δεν είναι σύμφωνη με τις προϋποθέσεις των προαναφερομένων άρθρων. 8.5 Είναι στην κρίση της Οργανωτικής Επιτροπής να δεχτεί δηλώσεις συμμετοχής και μετά την λήξη του χρονικού ορίου υποβολής. 2\nΗΜΕΡΟΜΗΝΙΑ Πέμπτη 18.04.13 Παρασκευή 19.04.13 Σάββατο 20.04.13\nΔΙΑΔΡΟΜΕΣ - ΕΚΔΗΛΩΣΕΙΣ\nΙστιοδρομία : Φάληρο – Βάρκιζα - Φάληρο Εκκίνηση : Από τον όρμο Φαλήρου Διαδρομή : Φάληρο – σημ. στροφής στον Όρμο της ΒΑΡΚΙΖΑΣ - Φάληρο Απόσταση : 26 ν.μ.\nΣΥΣΤΗΜΑ ΔΙΟΡΘΩΣΕΩΣ ΧΡΟΝΟΥ\n11.1 Για τα καταμετρημένα κατά ORCi σκάφη θα εφαρμοστεί το Performance Curve Scoring - Constructed course. Τα δεδομένα της Επιτροπής Αγώνων σχετικά με τον προσδιορισμό των πλεύσεων, δεν αποτελούν λόγο αίτησης για επανόρθωση. Σε περίπτωση μη ασφαλών στοιχείων για τη χρήση του συστήματος «Επιλογή Πλεύσεων Διαδρομής - Constructed Course»., θα οριστεί στις Οδηγίες Πλου εναλλακτικό σύστημα διόρθωσης χρόνου. 11.2 Για τα καταμετρημένα κατά ORC Club σκάφη θα εφαρμοσθεί το Performance Line Scoring. 11.3 Για τα καταμετρημένα κατά IRC σκάφη θα εφαρμοστεί το σύστημα Time on Time. 12. ΣΥΣΤΗΜΑ ΒΑΘΜΟΛΟΓΙΑΣ 12.1 Θα ισχύσει το σύστημα Χαμηλής Βαθμολογίας, σύμφωνα με το Παράρτημα Α4 των Διεθνών Κανονισμών Ιστιοδρομιών της I.S.A.F. 2013-2016. 12.2 Η Βαθμολογία των κλάσεων θα υπολογίζεται από τη Γενική κατάταξη. 13. ΟΔΗΓΙΕΣ ΠΛΟΥ Οι Οδηγίες Πλου θα δοθούν στους εντεταλμένους εκπροσώπους των συμμετεχόντων σκαφών στην Συγκέντρωση Κυβερνητών. 3\n14. ΕΛΕΓΧΟΣ ΚΑΤΑΜΕΤΡΗΣΕΩΝ ΚΑΙ ΕΠΙΘΕΩΡΗΣΗ ΣΥΜΜΕΤΕΧΟΝΤΩΝ ΣΚΑΦΩΝ 14.1 Θα γίνει έλεγχος των σκαφών σύμφωνα με όσα ορίζονται στον Κανονισμό Αγώνων της Ε.Α.Θ./Ε.Ι.Ο. 14.2 Στην διάθεση της Επιτροπής Καταμέτρησης πρέπει να υπάρχει σε κάθε σκάφος αντίγραφο του πιστοποιητικού καταμέτρησης μαζί με το Measurement Inventory (όπου απαιτείται). 14.3 Ο εντεταλμένος εκπρόσωπος κάθε συμμετέχοντος σκάφους υποχρεούται πριν από την έναρξη της επιθεώρησης να καταθέσει στην Επιτροπή Ελέγχου κατάλογο των πανιών που βρίσκονται στο σκάφος. 14.4 Τα σκάφη ORCi & ORC Club οφείλουν να χρησιμοποιήσουν στον αγώνα μόνο καταμετρημένα πανιά. 14.5 Ο ιδιοκτήτης ή ο εντεταλμένος εκπρόσωπος κάθε συμμετέχοντος σκάφους πρέπει να γνωρίζει ότι σύμφωνα με τον κανονισμό R.R.S. 78.1 έχει την ευθύνη να διατηρεί το σκάφος σύμφωνα με τους κανονισμούς της κλάσης. 15.\n15.1 Ο εντεταλμένος εκπρόσωπος κάθε συμμετέχοντος σκάφους οφείλει να καταθέσει γραπτή κατάσταση με τα ονόματα όλων των επιβαινόντων, σε ειδικό έντυπο που διατίθεται από την γραμματεία μαζί με την δήλωση συμμετοχής, το αργότερο έως την Πέμπτη 18.04.13 και ώρα 17:00. 15.2 Η κατάσταση πληρώματος μπορεί να τροποποιηθεί μέχρι την Παρασκευή 19.04.13 και ώρα 19:00. Μετά από αυτή την ημερομηνία αλλαγές στην σύνθεση των πληρωμάτων επιτρέπονται μόνον εφόσον ενημερωθεί γραπτά η Επιτροπή Αγώνων, σε ειδικό έντυπο που υπάρχει μέσα στις Οδηγίες Πλου, το αργότερο 1 ώρα πριν την εκκίνηση της ιστιοδρομίας. 15.3 Για λόγους ασφαλείας και ευθύνης τόσο του εντεταλμένου εκπρόσωπου του σκάφους όσο και της Επιτροπής Αγώνων, η διαπίστωση λανθασμένης ή ελλιπούς κατάστασης πληρώματος μπορεί να επιφέρει ακύρωση του σκάφους στη συγκεκριμένη ιστιοδρομία. 15.4 Το συνολικό βάρος των μελών του πληρώματος κάθε σκάφους ORCi & ORC Club δεν επιτρέπεται να υπερβαίνει το μέγιστο αναγραφόμενο στο πιστοποιητικό καταμέτρησης. Για την κατηγορία IRC ο αριθμός των μελών του πληρώματος δεν επιτρέπεται να υπερβαίνει το μέγιστο αριθμό πληρώματος που αναγράφεται στο πιστοποιητικό του σκάφους. 16. ΔΙΚΑΙΩΜΑΤΑ ΧΡΗΣΗΣ Όλοι οι συμμετέχοντες στον αγώνα «ΦΑΛΗΡΟ – ΒΑΡΚΙΖΑ 2013» αποδέχονται αυτόματα ότι ο Ν.Α.Ο.Β.Β. και ο χορηγός της διοργάνωσης, εάν υπάρχει, διατηρούν το δικαίωμα επ’ αόριστον, να δημιουργούν, χρησιμοποιούν και προβάλλουν κατά την κρίση τους, κινηματογραφικές εικόνες και ζωντανές αναμεταδόσεις σε φιλμ ή βίντεο και οποιαδήποτε αναπαραγωγή τους κατά την διάρκεια και μετά τους αγώνες, χωρίς καμία οικονομική απαίτηση. Τα ονόματα των συμμετεχόντων και βιογραφικό υλικό μπορούν επίσης να χρησιμοποιηθούν ή αναπαραχθούν με οιονδήποτε γνωστό τρόπο.\n17. ΕΥΘΥΝΗ 17.1 Όλοι οι συμμετέχοντες στον αγώνα της «ΦΑΛΗΡΟ – ΒΑΡΚΙΖΑ 2013», αποδέχονται ότι διέπονται από τους Διεθνείς Κανονισμούς Ιστιοδρομιών της I.S.A.F. (RRS 2013 - 2016), τις Οδηγίες πλου και την Προκήρυξη του Αγώνα. Όλοι οι συμμετέχοντες αποδέχονται να αναλάβουν εξ’ ολοκλήρου οποιαδήποτε ευθύνη για τις ναυτικές ικανότητες του σκάφους τους, την εξαρτία, τις ικανότητες του πληρώματος και τον εξοπλισμό ασφαλείας. Όλοι οι συμμετέχοντες επίσης αποδέχονται να αναλάβουν εξ’ ολοκλήρου οποιαδήποτε ευθύνη για ζημιές που μπορεί να προκληθούν σε τρίτα άτομα ή τα υπάρχοντά τους, τους εαυτούς τους ή τα υπάρχοντά τους, τόσο στη στεριά όσο και στη θάλασσα ως συνέπεια της συμμετοχής τους στη διοργάνωση, απαλλάσσοντας από κάθε ευθύνη τον Ν.Α.Ο.Β.Β., την Επιτροπή Αγώνων, την Επιτροπή Ενστάσεων, τον χορηγό, εάν υπάρχει, και οποιοδήποτε μέλος εμπλεκόμενο στην διοργάνωση κάτω από οποιαδήποτε ιδιότητα και αποδέχονται εξ’ ολοκλήρου την ευθύνη για την συμπεριφορά και την ενδυμασία των πληρωμάτων των σκαφών, των αντιπροσώπων και των φιλοξενουμένων τους. 17.2 Ο Ν.Α.Ο.Β.Β. η Οργανωτική Επιτροπή, η Επιτροπή Ενστάσεων, η Επιτροπή Αγώνων, ο χορηγός του αγώνα, εάν υπάρχει, και οποιοδήποτε άλλο άτομο εμπλεκόμενο στην διοργάνωση του αγώνα «ΦΑΛΗΡΟ – ΒΑΡΚΙΖΑ 2013», δεν φέρει καμία ευθύνη για σωματική ή υλική ζημιά, τραυματισμό ή θάνατο ή ότι άλλο ήθελε συμβεί, πριν, κατά την διάρκεια ή μετά τον αγώνα. Στην δήλωση συμμετοχής, ο εντεταλμένος εκπρόσωπος κάθε σκάφους θα απαιτηθεί να υπογράψει σχετική δήλωση όπου θα αποδέχεται αυτή την αποποίηση ευθύνης. 17.3 Η ασφάλεια του σκάφους και η διαχείρισή του, συμπεριλαμβανομένης της ασφάλειας προς τρίτους, είναι αποκλειστική ευθύνη του ιδιοκτήτη / κυβερνήτη, ο οποίος απαιτείται να εξασφαλίσει ότι το σκάφος είναι απόλυτα αξιόπλοο και κυβερνάται από πλήρωμα ικανό σε αριθμό και εμπειρία, το οποίο βρίσκεται σε κατάλληλη φυσική κατάσταση να αντιμετωπίσει δύσκολες καιρικές συνθήκες. Ο ιδιοκτήτης / κυβερνήτης πρέπει να εξασφαλίζει την καλή κατάσταση της γάστρας, της εξαρτίας και όλου του εξοπλισμού του σκάφους. Ο ίδιος πρέπει να εξασφαλίζει ότι όλος ο εξοπλισμός ασφαλείας συντηρείται κατάλληλα και ότι το πλήρωμα γνωρίζει που βρίσκεται και πως χρησιμοποιείται. 17.4 Εφιστούμε την προσοχή στον θεμελιώδη κανόνα R.R.S. 4 του Μέρους Ι των Διεθνών Κανονισμών Ιστιοδρομιών της I.S.A.F. «Απόφαση για την συμμετοχή σε ιστιοδρομία». 18.\nΌλα τα συμμετέχοντα σκάφη στον αγώνα «ΦΑΛΗΡΟ – ΒΑΡΚΙΖΑ 2013» οφείλουν να διαθέτουν την από το νόμο Ν 2743/99 απαραίτητη, έγκυρη ασφαλιστική κάλυψη έναντι τρίτων. Το ασφαλιστήριο συμβόλαιο πρέπει να καλύπτει ρητά την αστική ευθύνη έναντι τρίτων κατά την συμμετοχή του σκάφους σε αγώνες ιστιοπλοΐας.\nΣΥΓΚΕΝΤΡΩΣΗ ΚΥΒΕΡΝΗΤΩΝ Η συγκέντρωση κυβερνητών θα γίνει την Παρασκευή 19.04.13 και ώρα 19:00 στο εντευκτήριο του Π.Ο.Ι.Α.Θ.\n20. ΕΠΑΘΛΑ 20.1 Έπαθλα του αγώνα «ΦΑΛΗΡΟ – ΒΑΡΚΙΖΑ 2013»: Θα απονεμηθούν έπαθλα στον 1ο, 2ο και 3ο νικητή της γενικής βαθμολογίας σκαφών ORCi, ORC Club και IRC, καθώς επίσης και στους νικητές των κλάσεων ανάλογα με την συμμετοχή. 21. ΑΠΟΝΟΜΗ ΕΠΑΘΛΩΝ Η απονομή επάθλων στους νικητές θα γίνει σε χώρο και χρόνο που θα ανακοινωθεί έγκαιρα από τον Ν.Α.Ο.Β.Β. στους συμμετέχοντες. Απρίλιος 2013 Η Οργανωτική Επιτροπή


Ο Ερντογάν πίσω από τις διαδηλώσεις κατά του Ισραήλ - Η Αυστρία κατηγορεί ευθέως τον Τούρκο πρόεδρο | newsbreak\nΗ Τουρκία πίσω και από τις επιθέσεις Γκρίζων Λύκων σε Κούρδους στη Βιέννη\nΟ Αυστριακός υπουργός Εσωτερικών Καρλ Νέχαμερ σε σημερινή του συνέντευξη συνέχισε την επίθεση κατά της Τουρκίας, καθώς η Αυστρία εδώ και καιρό βρίσκεται σε σύγκρουση με την Άγκυρα.\nΟ υπουργός του Σεμπάστιαν Κουρτς δήλωσε ότι ο Ερντογάν ρίχνει λάδι στη φωτιά στη Μέση Ανατολή, ενώ επεσήμανε ότι από το καλοκαίρι υπήρχαν ενδείξεις ότι η Τουρκία βρίσκεται πίσω και από τα επεισόδια στη Βιέννη. Αναφέρεται στις επιθέσεις μελών των Γκρίζων Λύκων σε Κούρδους που διαδήλωναν κατά της βίας ενάντια στις γυναίκες.\nΚατά τον ίδιο τρόπο η Τουρκία βρίσκεται πίσω από τις διαδηλώσεις κατά του Ισραήλ, εκτίμησε ο Καρλ Νέχαμερ, επισημαίνοντας το πλήθος των τουρκικών σημαιών στις διαδηλώσεις. Μάλιστα δεσμεύτηκε ότι οι αυστριακές Αρχές δεν πρόκειται να ανεχτούν αντισημιτικές και αντι-ισραηλινές διαδηλώσεις, τονίζοντας ότι αποτελεί ιστορική ευθύνη προς το Ισραήλ αυτή η δέσμευση.